sagorsarker/bangla-wikipedia huggingface dataset:
সত্যাগ্রহ

সত্যাগ্রহ (সংস্কৃত: सत्याग्रह) মোহনদাস করমচাঁদ গান্ধীর (যিনি "মহাত্মা" গান্ধী নামেও পরিচিত) প্রতিষ্ঠিত একটি দর্শন এবং অহিংস প্রতিরোধের অনুশীলন। মোহনদাস করমচাঁদ গান্ধী সত্যাগ্রহের চর্চা করেছিলেন ভারতের স্বাধীনতা আন্দোলনে এবং দক্ষিণ আফ্রিকায় ভারতীয়দের অধিকার প্রতিষ্ঠায়। তার এই তত্ত্ব নেলসন ম্যান্ডেলার আপার্টহাইট এবং গণাধিকার আন্দোলনের সময় মার্কিন যুক্তরাষ্ট্রে মার্টিন লুথার কিং ও জেমস বেভেলের কর্মসূচি সহ সামাজিক ন্যায় প্রতিষ্ঠা ও অন্যান্য আন্দোলনে প্রভাব ফেলে। যারা সত্যাগ্রহের চর্চা করেন তাদের সত্যাগ্রহী বলা হয়।
১৯০৬ সালে দক্ষিণ আফ্রিকার "ইন্ডিয়ান ওপিনিয়ন" খবরের কাগজে এই শব্দটি প্রথম ব্যবহার করা হয়।
মূল উপাদান হল 'সত্য' ও 'আগ্রহ'। সত্যাগ্রহ কথার এককথায় অর্থ হচ্ছে সত্যের প্রতি আগ্রহ।
গান্ধী জয়ন্তী

গান্ধী জয়ন্তী হল ১৮৬৯ সালের ২রা অক্টোবর জন্মগ্রহণকারী মোহনদাস গান্ধীর জন্মবার্ষিকী উপলক্ষে ভারতে উদযাপিত একটি অনুষ্ঠান। 
এটি প্রতিবছর ২রা অক্টোবর পালিত হয়, এবং এটি ভারতের তিনটি জাতীয় ছুটির মধ্যে একটি। এই দিনটি সারা দেশে সমান মর্যাদার সঙ্গে পালিত হয়। ২০০৭ সালের ১৫ ই জুন ইউএন সাধারণ পরিষদ ঘোষণা করেছিল যে, এদের গৃহীত একটি সিদ্ধান্ত অনুযায়ী ২রা অক্টোবর দিনটি আন্তর্জাতিক অহিংসা দিবস হিসাবে উদযাপিত করা হবে।
প্রতি বছর ২রা 
অক্টোবর গান্ধী জয়ন্তী পালিত হয়। এটি ভারতের অন্যতম একটি জাতীয় সরকারি ছুটির দিন, এই দিনটি ভারতের সমস্ত রাজ্য এবং কেন্দ্রশাসিত অঞ্চলে যথাযথ মর্যাদায় পালিত হয়।।
সারা ভারত জুড়ে প্রার্থনা পরিষেবা এবং শ্রদ্ধার মাধ্যমে গান্ধী জয়ন্তী পালিত হয়। বিশেষ করে নতুন দিল্লির রাজ ঘাটে, গান্ধীর স্মৃতিস্তম্ভে, যেখানে তাঁকে দাহ করা হয়েছিল, সেখানে সকলে শ্রদ্ধা অর্পণ করে। কলেজ, স্থানীয় সরকারি প্রতিষ্ঠান এবং বিভিন্ন সামাজিক ও রাজনৈতিক প্রতিষ্ঠানগুলি বিভিন্ন শহরে প্রার্থনা সভা, স্মরণ অনুষ্ঠান করে এই দিনটি উদ্‌যাপন করে। বিভিন্ন স্থানে চিত্রাঙ্কন এবং প্রবন্ধ প্রতিযোগিতার আয়োজন করা হয়। অহিংস জীবন ধারাকে উৎসাহ দেওয়ার পাশাপাশি ভারতের স্বাধীনতা আন্দোলনে গান্ধীর প্রচেষ্টাকে তুলে ধরে বিদ্যালয় এবং সম্প্রদায়ের সেরা প্রকল্পগুলির জন্য পুরস্কার প্রদান করা হয়। গান্ধীর প্রিয় " ভজন " (হিন্দু ভক্তিমূলক গান) " রঘুপতি রাঘব রাজা রাম " সাধারণত তাঁর স্মৃতিতে গাওয়া হয়। দেশজুড়ে মহাত্মা গান্ধীর মূর্তিগুলি ফুল ও মালা দিয়ে সজ্জিত করা হয়, এবং বহু লোক সেইদিনটিতে মদ্যপান করা বা মাংস খাওয়া থেকে বিরত থাকে। সরকারী ভবন, ব্যাংক ও ডাকঘর সেই দিন বন্ধ থাকে।
মহাত্মা গান্ধীর জন্মের সার্ধশতবর্ষে ,তাঁকে নানা ভাবে শ্রদ্ধা নিবেদন করা হয়েছিল। কেন্দ্রীয় রেলওয়ে অঞ্চল জাতীয় ত্রিরঙ্গার পটভূমিতে মহাত্মা গান্ধীর ছবি দিয়ে ডিজেল লোকোমোটিভগুলি এঁকে দিয়ে মহাত্মা গান্ধীর জন্মের সার্ধশতবর্ষ উদ্‌যাপন করেছে। 
মহাত্মা গান্ধীকে শ্রদ্ধা জানাতে মাননীয় প্রধানমন্ত্রী তাঁর সার্ধশতবর্ষের জন্মদিনে ₹ ১৫০ এর একটি মুদ্রা প্রকাশ করেছেন। কংগ্রেসের অন্তর্বর্তীকালীন প্রধান সোনিয়া গান্ধী, প্রাক্তন প্রধানমন্ত্রী মনমোহন সিংও রাজঘাটে তাঁদের শ্রদ্ধা জানিয়েছেন। কংগ্রেস কর্মীরা মহাত্মা গান্ধীর দর্শনকে এগিয়ে নিয়ে যেতে গণ শপথ গ্রহণ করেছিলেন। এদিকে, ভারতীয় জনতা পার্টির প্রধান অমিত শাহ দলের হয়ে দেশব্যাপী গান্ধী সঙ্কল্প যাত্রা শুরু করেছেন। সন্ধ্যায়, প্রধানমন্ত্রী মোদী গুজরাতের সবরমতী আশ্রমে ১০,০০০ সরপঞ্চকে সম্বোধন করেন। তিনি ভারতকে ‘খোলা জায়গায় শৌচমুক্ত’ এবং স্বচ্ছ ভারত সংকল্পের সাফল্য ও প্লাস্টিকের বিরুদ্ধে যুদ্ধ শুরু করার ঘোষণা করেন। মোহনদাস করমচাঁদ গান্ধীর ১৫০ তম জন্মবার্ষিকী উপলক্ষে এবং পরিবেশের প্রতি তাঁর অবদানকে স্মরণ করে জামিয়া মিলিয়া ইসলামিয়ার এম.এফ. হুসেন আর্ট গ্যালারীতে ‘গান্ধীর জন্য পিকচার পোস্টকার্ড’ শীর্ষক একটি প্রদর্শনী অনুষ্ঠিত হয়েছিল। এই প্রদর্শনীটির কল্পনা ও নকশা তৈরি করে তাকে সংকলিত করেছিলেন অধ্যাপক ফরহাত বসির খান।
নীলফামারী সদর উপজেলা

নীলফামারী সদর বাংলাদেশের নীলফামারী জেলার অন্তর্গত একটি উপজেলা।
দুই শতাধিক বছর পূর্বে এ অঞ্চলে নীল চাষের খামার স্থাপন করে ইংরেজ নীলকরেরা। এ অঞ্চলের উর্বর ভূমি নীল চাষের অনুকূল হওয়ায় দেশের অন্যান্য এলাকার তুলনায় নীলফামারীতে বেশি সংখ্যায় নীলকুঠি ও নীল খামার গড়ে ওঠে। ঊনবিংশ শতাব্দীর শুরুতেই দুরাকুটি, ডিমলা, কিশোরগঞ্জ, টেঙ্গনমারী প্রভৃতি স্থানে নীলকুঠি স্থাপিত হয়।
সে সময় বৃহত্তর রংপুর অঞ্চলের মধ্যে নীলফামারীতেই বেশি পরিমাণে শস্য উৎপাদিত হতো এখানকার উর্বর মাটির গুণে। সে কারণেই নীলকরদের ব্যাপক আগমন ঘটে এতদঅঞ্চলে। গড়ে ওঠে অসংখ্য নীল খামার। বর্তমান নীলফামারী শহরের তিন কিলোমিটার উত্তরে পুরাতন রেল স্টেশনের কাছেই ছিল একটি বড় নীলকুঠি। তাছাড়া বর্তমানে অফিসার্স ক্লাব হিসেবে ব্যবহৃত পুরাতন বাড়িটি ছিল একটি নীলকুঠি। ধারণা করা হয়, স্থানীয় কৃষকদের মুখে ‘নীল খামার’ রূপান্তরিত হয় ‘নীল খামারী’তে। আর এই নীলখামারীর অপভ্রংশ হিসেবে উদ্ভব হয় নীলফামারী নামের। তবে অনেকে মনে করেন নীলখামারীর অপভ্রংশ থেকে নয় বরং নীল খামারীর ইংরেজি নীল ফার্মার থেকে নীলফার্মারী এবং নীলফার্মারী থেকে বর্তমান নীলফামারী হয়েছে।
ঐতিহাসিকদের মতে, প্রাচীনকালে নীলফামারীসহ এ অঞ্চল কামরূপ রাজ্যের অংশ ছিল। এ অঞ্চলটি পাল, খেনবংশ, কোচবংশ প্রভৃতি রাজবংশ দীর্ঘ সময় ধরে শাসন করেছে। নীলফামারীর থেকে মাত্র কয়েক কিলোমিটার দূরে জলঢাকা উপজেলার খেরকাটি নামক গ্রামে পাল বংশের দ্বিতীয় রাজা ধর্মপাল দুর্গ নির্মাণ করেছিলেন, পরবর্তীতে তার নামে এ এলাকার নাম হয় ধর্মপাল। ১৪শ শতাব্দির শেষদিকে অঞ্চলটি খেন রাজবংশের অন্তর্গত ছিল। আলাউদ্দিন হোসেন শাহ কামতা রাজ্য জয় করলেও এ অঞ্চল মুসলমানদের দখলে আসেনি। বরং কোচ রাজ্যের অন্তর্গত হয়।
নীলফামারী সদর উপজেলার ভৌগোলিক অবস্থান অক্ষাংশ ২৩°২৯' উত্তর এবং ২৩°৪২' উত্তর; দ্রাঘিমাংশ ৯০°৫৯' পূর্ব এবং ৯১°০৫' পূর্ব। আয়তন ৩৭৩.১ বর্গ কিলোমিটার। এই উপজেলার উত্তরে ডোমার উপজেলা ও জলঢাকা উপজেলা, দক্ষিণে সৈয়দপুর উপজেলা, পূর্বে কিশোরগঞ্জ উপজেলা ও জলঢাকা উপজেলা, পশ্চিমে দিনাজপুর জেলার খানসামা উপজেলা ও পঞ্চগড় জেলার দেবীগঞ্জ উপজেলা।
ইউনিয়ন সমূহঃ
কিশোরগঞ্জ উপজেলা

কিশোরগঞ্জ উপজেলা বাংলাদেশের রংপুর বিভাগের নীলফামারী জেলার অন্তর্গত একটি উপজেলা।
কিশোরগঞ্জ উপজেলা প্রথমত থানা হিসাবে ১৯২১ সালে প্রতিষ্ঠিত হয় এবং পরবর্তীতে উপজেলায় রুপান্তরিত হয়। কথিত আছে যে- একসময় এখানে একটি প্রভাবশালী জমিদার পরিবার বাস করত এবং জমিদারের নাম ছিল কিশোরী মোহন রায়। সাধারণ লোকের ধারণা যে উপজেলার নামের উৎপত্তিতে "কিশোরী" নামের সাথে "গঞ্জ" শব্দটি যোগ হয়ে কিশোরীগঞ্জ হয়েছিল যা পরবর্তীতে কিশোরগঞ্জ নামে পরিবর্তিত হয়েছে।
কিশোরগঞ্জ উপজেলা নীলফামারী জেলাধীন পূর্বে অবস্থিত একটি উপজেলা। এ উপজেলার উত্তরে জলঢাকা উপজেলা ও লালমনিরহাট জেলার কালীগঞ্জ উপজেলা, দক্ষিণে রংপুর জেলার তারাগঞ্জ উপজেলা, পূর্বে রংপুর জেলার গংগাচড়া উপজেলা, পশ্চিমে নীলফামারী সদর উপজেলা ও সৈয়দপুর উপজেলা।
কিশোরগঞ্জ উপজেলা ৯টি ইউনিয়ন নিয়ে গঠিত:
কলেজ ১০, মাধ্যমিক বিদ্যালয় ৪২, প্রাথমিক বিদ্যালয় ১৫৯, মাদ্রাসা ৩০। উল্লেখযোগ্য শিক্ষা প্রতিষ্ঠান সমূহ:
মসজিদ ৩৮০, মন্দির ৯৯, মাযার ২ টি।
"প্রাচীন নিদর্শনাদি ও প্রত্নসম্পদ" চান খোসালের তিন গম্বুজ জামে মসজিদ (ভেড়ভেড়ী, অষ্টাদশ শতাব্দী), পুঁটিমারীর মন্দির (পুঁটিমারী), নবগয়াধাম (বাহাগিলি), ভীমের মায়ের চুলা (কিশোরগঞ্জ সদর)
উল্লেখযোগ্য 
এই উপজেলার অর্থনীতির শতকরা প্রায় ৭১ ভাগ কৃষিনির্ভর। বাকি ২৯ ভাগ বিভিন্ন পেশার উপর নির্ভরশীল। কিশোরগঞ্জ এর উর্বর ভূমি প্রধানত আলু, ধান, শাকসবজি, আদা, তামাক, গম ও ভুট্টা চাষের জন্য উপযোগী।
রাণীশংকৈল উপজেলা

রাণীশংকৈল উপজেলা বাংলাদেশের ঠাকুরগাঁও জেলার একটি প্রশাসনিক এলাকা।
রানীশংকৈল উপজেলাটি হলো ঠাকুরগাঁও জেলা এবং রংপুর বিভাগের অন্তর্গত। এটি বাংলাদেশের উত্তর-পশ্চিম কর্ণরে অবস্থিত। এর আয়তন ২৮৭.৫৯ বর্গকিলোমিটার। রাজধানী ঢাকা থেকে রানীশংকৈলের দুরত্ব প্রায় ৪৮০ কিলোমিটার। এ উপজেলার উত্তরে বালিয়াডাঙ্গী উপজেলা ও ঠাকুরগাঁও সদর উপজেলা, দক্ষিণে ভারতের পশ্চিমবঙ্গ, পূর্বে পীরগঞ্জ উপজেলা ও ঠাকুরগাঁও সদর উপজেলা, পশ্চিমে হরিপুর উপজেলা।
প্রাচীনকালে এই অঞ্চল বরেন্দ্র অঞ্চলের অন্তর্ভুক্ত ছিলো। ১৭৯৩ সালে রানীশংকৈল অবিভক্ত দিনাজপুর জেলার থানা হিসেবে প্রতিষ্ঠিত হয়। পরর্বতীতে ১৯৪৭ সালে ভারত-পাকিস্তান বিভক্তির সময় পূর্ব পাকিস্তান এবং পরে ১৯৭১ সালে স্বাধীন বাংলাদেশের অন্তর্গত হয়। ১৯৮৪ সালের আগ পর্যন্ত রানীশংকৈল উপজেলাটি দিনাজপুর জেলার অধীনেই ছিলো ৮৪ সালে ঠাকুরগাঁও কে নতুন জেলা করা হলে রানীশংকৈল ঠাকুরগাঁও জেলার মধ্যে আসে।
বালিয়াডাঙ্গীর লাহিড়ীহাটে জমিদারদের স্বেচ্ছাচারমূলক তোলা আদায়ের বিরুদ্ধে কৃষকগণ সংগঠিত হন, যা রাজনৈতিক ইতিহাসে "তোলাবাটি" আন্দোলন নামে খ্যাত হয়। এই আন্দোলনে নেতৃত্বদানের দায়ে গ্রেফতারবরন করেন এবং তিনমাস বন্দী জীবন কাটান কৃষক নেতা কম্পরাম সিং। তোলাবটি আন্দোলন শেষ না হতেই সমগ্র উত্তরবঙ্গের সাথে ১৯৪৬ সালে রানীশংকৈল উপজেলায় তেভাগা আন্দোলন ছড়িয়ে পড়েএবং কম্পরাম সিং সেই আন্দোলনে নেতৃত্ব প্রদান করেন। সে সময় কৃষক নারীরা লাঠি, ঝাঁটা, দা-বটি, কুড়াল যে যা হাতের কাছে পায় তাই দিয়ে পুলিশকে বাঁধা দেয়। একজন বন্দুকধারী পুলিস নারী ভলান্টিয়ারদের প্রতি অসম্মানজনক উক্তি করে গালি দেয়। কৃষক নেতা ও রাজবংশী নারী ভাণ্ডনীর নেতৃত্বে কৃষক নারীরা পুলিসটিকে গ্রেপ্তার করে সারারাত আটক রাখে। ভাণ্ডনী সারারাত বন্দুক কাঁধে করে তাকে পাহারা দেয়।
রাণীশংকৈল উপজেলায় চারটি নদী রয়েছে। সেগুলো হচ্ছে নাগর নদী, কুলিক নদী, নোনা নদী এবং তীরনই নদী। এর মধ্যে কুলিক এবং নোনা হলো বাংলাদেশের দুটি নদী যেগুলো বাংলাদেশে উৎপন্ন হয়ে প্রবাহিত হয়ে ভারতে পৌছেছে। এছাড়া সারা দেশে অন্য যে নদীগুলো আছে সেগুলো ভারত থেকে এসেছে। অথবা ভারতে উৎপন্ন হয়ে বাংলাদেশে এসেছে আবার ভারতে গেছে।
২২ হাজার ৪০৫ দশমিক ০৯ হেক্টর জমি চাষ যোগ্য, ৬ হাজার ১১৫ দশমিক ৭৪ হেক্টর জমি পতিত অবস্থায় আছে। চাষ যোগ্য জমিগুলোর মধ্যে বছরে একবার ফসল উৎপন্ন হয় ৩০% জমিতে, দুই বার উৎপন্ন হয় ৫৫% জমিতে আর তিনবার বার তার বেশি ফসল উৎপন্ন হয় ১৫% জমিতে। চাষ যোগ্য জমির মধ্যে ৬৯% জমিতে সেচ ব্যবস্থা আছে।
রাণীশংকৈল উপজেলা ৮টি ইউনিয়ন নিয়ে গঠিত। ইউনিয়নসমূহ হচ্ছে- 
জনশুমারি ও গৃহগণনা-২০২২ অনুসারে রাণীশংকৈল উপজেলার শিক্ষার হার ৭৩.৭০% । 
রাণীশংকৈল  উপজেলার  অর্থনৈতিক কর্মকাণ্ড মূলতঃ কৃষিজ পণ্য  ও কৃষি কাজের উপর নির্ভরশীল। ইতোমধ্যে এ উপজেলার গম, আলু, ফুলকপি, মুলা, পটল, বেগুন, আম ও লিচু  সারাদেশে বেশ পরিচিতি লাভ করেছে। মূলতঃ এ উপজেলার অর্থনৈতিক কর্মকাণ্ড এই কৃষিজ পণ্যকে ঘিরেই আবর্তিত হয়। এখানকার উল্লেখযোগ্য ব্যবসা কেন্দ্র হিসেবে নিম্নলিখিত বাজার গুলো উল্লেখযোগ্য।
১। নেকমরদ বাজার
২। বন্দর বাজার
৩। শিবদিঘী বাজার
৪। আলশিয়া হাট
৫। কাতিহার হাট
৬। ভরনিয়া বাজার
৭। রাউতনগর বাজার
৮। বলিদ্বারা বাজার
৯। গোগর বাজার
১০। রামপুর বাজার
ক্ষেতলাল উপজেলা

ক্ষেতলাল উপজেলা বাংলাদেশের জয়পুরহাট জেলার একটি প্রশাসনিক এলাকা।
এই উপজেলার উত্তরে পাঁচবিবি উপজেলা, দক্ষিণে আক্কেলপুর উপজেলা ও বগুড়া জেলার দুপচাঁচিয়া উপজেলা, পূর্বে কালাই উপজেলা ও বগুড়া জেলার শিবগঞ্জ উপজেলা, পশ্চিমে জয়পুরহাট সদর উপজেলা ও আক্কেলপুর উপজেলা।
১৭৯৩ সালে ক্ষেতলাল অবিভক্ত দিনাজপুর জেলার থানা হিসেবে প্রতিষ্ঠিত হয়।
সবাই বাংলা ভাষায় কথা বলে। অত্র স্থানে হিন্দু ও মুসলিম ধর্মাবলম্বীর লোক রয়েছে।
পৌরসভা
ইউনিয়ন সমূহ
মাধ্যমিক শিক্ষায় ছেলেরা এগিয়ে আছে।
এখানে প্রচুর পরিমাণ আলু ,ধান,করলা, বেগুন,কাঁচা মরিচ উৎপাদিত হয়। এই থানায় উৎপাদিত ফসল অর্থনীতিতে গুরুত্বপূর্ণ ভুমিকা রাখে।
সারা বাংলাদেশের প্রায় এক তৃতীয়াংশ আলুর চাহিদা এখান থেকে যোগান দেওয়া হয়ে থাকে।
রাস্তাঘাট অনেক ভালো।
১. হিন্দা মসজিদ
২.আছরাঙ্গা দিঘী
৩. বিলের ঘাট(রাখালীয়া ব্রীজ) 
৪. উপজেলা চত্বর
৫.
তুলসিগঙ্গা ও হারাবতি নদী
জয়পুরহাট সদর উপজেলা

জয়পুরহাট সদর উপজেলা বাংলাদেশের জয়পুরহাট জেলার একটি প্রশাসনিক এলাকা।
এই উপজেলার উত্তরে পাঁচবিবি উপজেলা ও দিনাজপুর জেলার হাকিমপুর উপজেলা, দক্ষিণাংশে আক্কেলপুর উপজেলা, পশ্চিমে বদলগাছী উপজেলা, পূর্বে কালাই উপজেলা ও ক্ষেতলাল উপজেলা।
জয়পুরহাট সদর উপজেলার মোট জনসংখ্যা ২,৫৬,৬৯১ জন।
এই উপজেলা সদরে রয়েছে উন্নত চিকিৎসা ব্যবস্থা সম্পন্ন আধুনিক জেলা হাসপাতাল।
উপজেলায় শিক্ষার হার ৮০.৮১% এটি একটি নিরক্ষরমুক্ত উপজেলা। এ জেলার অনেক শিক্ষার্থী বাংলাদেশের বিখ্যাত বিশ্ববিদ্যালয়গুলো যেমন,বুয়েট,ডুয়েট,কুয়েট,রুয়েট,চুয়েট,রাজশাহী, ঢাকা,চট্রগ্রাম বিশ্ববিদ্যালয়ে পড়াশুনা করে থাকেন।
উল্লেখযোগ্য শিক্ষা প্রতিষ্ঠানগুলো হলো:-
স্কুল:
১. রামদেও বাজলা সরকারি উচ্চ বিদ্যালয়
২. জয়পুরহাট সরকারি বালিকা উচ্চ বিদ্যালয়
৩. কেজি এবং উচ্চ বিদ্যালয় (জচিক)
৪. খনজনপুর উচ্চ বিদ্যালয়
৫. তেঘর উচ্চ বিদ্যালয়
৬. তেঘর বালিকা উচ্চ বিদ্যালয়
৭. জয়পুরহাট সদর থানা উচ্চ বিদ্যালয়
৮. মাস্টারপাড়া বহুমুখী বালিকা উচ্চ বিদ্যালয়
৯. পুলিশ লাইন্স স্কুল, জয়পুরহাট
১০. কালেক্টর বালিকা বিদ্যানিকেতন
১১. আল-হেরা একাডেমি
১২. কাশিয়াবাড়ি উচ্চ বিদ্যালয় 
১৩. তালিমুল ইসলাম একাডেমী স্কুল এন্ড কলেজ
১৪. ভাদসা উচ্চ বিদ্যালয়
১৫. দূর্গাদহ বালিকা উচ্চ বিদ্যালয়
১৬. দাদড়া উচ্চ বিদ্যালয় 
১৭. ধারকী উচ্চ বিদ্যালয় 
১৮. কোমরগ্রাম উচ্চ বিদ্যালয়
১৯. শ্যামপুর উচ্চ বিদ্যালয় 
২০. হরিপুর উচ্চ বিদ্যালয়
মাদ্রাসা: 
১. জয়পুরহাট সিদ্দিকিয়া কামিল মাদ্রাসা
২. হানাইল নোমানিয়া কামিল মাদ্রাসা
৩. কড়ই নুরুলহুদা কামিল মাদ্রাসা
৪. মহুরুল দ্বিমুখী দাখিল মাদ্রাসা
কলেজ:
১. জয়পুরহাট সরকারি কলেজ
২. জয়পুরহাট সরকারি মহিলা কলেজ
৩. জয়পুরহাট গার্লস ক্যাডেট কলেজ
৪. শহীদ জিয়া কলেজ
৫. মঙ্গলবাড়ি ডিগ্রি কলেজ
এ উপজেলা কৃষি নির্ভর উপজেলা। এ উপজেলায় ধান, আখ, কলা ভুট্টা,গম,আলু, পোল্ট্রি এর জন্য বিখ্যাত। জয়পুরহাটকে উত্তরবঙ্গের শস্যভান্ডার বলা হয়।
এ উপজেলার অর্থনীতি কৃষি নির্ভর।
ঢাকা থেকে উপজেলা সদরের যোগাযোগ ব্যবস্থা খুবই ভাল। সড়ক পথে ঢাকা থেকে দুরত্ব ২৮০ কিমি এর মতো। চলাচলের মাধ্যম হিসেবে হানিফ,শ্যামলী,শাহ ফতেহ আলী, সালমা, এস আর ট্রাভেলসের বিলাসবহুল কোচ পাওয়া যায়।
রেলপথে এ উপজেলায় রয়েছে জয়পুরহাট রেলওয়ে স্টেশন। যা রেলপথে সারাদেশের সাথে জয়পুরহাটের যোগাযোগ মাধ্যম হিসেবে কাজ করছে। ঢাকা অভিমুুুখী আন্তনগরগুলো হলো একতা,দ্রতযান,নীলসাগর এবং কুড়িগ্রাম এক্সপ্রেস ও পঞ্চগড় এক্সপ্রেস ও চিলাহাটি এক্সপ্রেস।
১,জয়পুরহাট নতুন হাট
২, দূর্গাদহ বাজার: কলা,গম,পাট,ধানের জন্য বিখ্যাত বাজার
৩,জামালগঞ্জ বাজার।
৪. মঙ্গলবাড়ী বাজার।
৫.ভাদসা বাজার।
গোবিন্দগঞ্জ উপজেলা

গোবিন্দগঞ্জ উপজেলা বাংলাদেশের গাইবান্ধা জেলার একটি প্রশাসনিক এলাকা।
উত্তরবঙ্গ এর প্রবেশদ্বার বলে খ্যাত গোবিন্দগঞ্জ উপজেলা রংপুর বিভাগের গাইবান্ধা জেলায় অবস্থিত। উত্তরে দিনাজপুর জেলার ঘোড়াঘাট উপজেলা ও পলাশবাড়ী উপজেলা, দক্ষিণে বগুড়া জেলার সোনাতলা উপজেলা ও শিবগঞ্জ উপজেলা, পূর্বে সাঘাটা উপজেলা ও পলাশবাড়ী উপজেলা, পশ্চিমে জয়পুরহাট জেলার পাঁচবিবি উপজেলা ও কালাই উপজেলা।
পৌরসভা - ১টি : 
ইউনিয়ন - ১৭টি 
এই উপজেলার কোচাশহর ইউনিয়ন কুটির শিল্পে খুবই উন্নত। এখানে ১৯৬০-এর দশক থেকে সুয়েটার, মুজা, মাফলার ইত্যাদি তৈরী করা হয়। 
বাংলাদেশের অন্যতম বড় চিনিকল রংপুর চিনি কল লিমিটেড এই উপজেলার মহিমাগঞ্জে অবস্থিত।
(এই উপজেলার ফাঁসিতলা মাস্তা গ্রামে প্রচুর পরিমাণে আখ উৎপন্ন করে কৃষকরা।যা গ্রীষ্মের সময় বিভিন্ন এলাকায় সরবরাহ করা হয়।এপ্রিলের মাঝামাঝি সময়ে পহেলা বৈশাখকে কেন্দ্র করে মেলা অনুষ্ঠিত হয়।
ফুলছড়ি উপজেলা

ফুলছড়ি উপজেলা বাংলাদেশের গাইবান্ধা জেলার অন্তর্গত একটি প্রশাসনিক এলাকা।
এ উপজেলার উত্তরে গাইবান্ধা সদর উপজেলা, দক্ষিণে সাঘাটা উপজেলা ও জামালপুর জেলার ইসলামপুর উপজেলা, পূর্বে জামালপুর জেলার দেওয়ানগঞ্জ উপজেলা, পশ্চিমে গাইবান্ধা সদর উপজেলা ও সাঘাটা উপজেলা।
এই উপজেলার মোট ইউনিয়ন ৭টি - 
ফুলছড়ি উপজ়েলার সাক্ষরতার হার শতকরা ৩৯.৫ ভাগ। কলেজের সংখ্যা ৪ টি, স্কুল ও কলেজ ২টি, মাধ্যমিক বিদ্যালয় ১৫টি, নিম্ন মাধ্যমিক বিদ্যালয় ৭টি, ফাজিল মাদ্রাসা ২টি, দাখিল মাদ্রাসা ৮টি, এবতেদায়ী মাদ্রাসা ৬টি, সরকারী প্রাথমিক বিদ্যালয় ৯৮টি, রেজিষ্টারী বেসরকারী প্রাথমিক বিদ্যালয় ৫০টি, কমিউনিটি প্রাথমিক বিদ্যালয় ৫টি
ফুলছড়ি উপজেলা মূলত কৃষি নির্ভর অর্থনীতির উপর নির্ভরশীল । এখানকার অধিকাংশ লোকই কৃষি কাজে যুক্ত । এখানকার প্রধান কৃষিজ ফসলের মধ্যে রয়েছে ধান ও পাট । এখানে আউশ, আমন, বোরো এবং ইরি ধান উৎপন্ন হয়ে থাকে।
সাদুল্লাপুর উপজেলা

সাদুল্লাপুর বাংলাদেশের রংপুর বিভাগের গাইবান্ধা জেলার একটি প্রশাসনিক এলাকা।
সাদুল্লাপুর উপজেলা ২৫°১৭´ উত্তর অক্ষাংশ হতে ২৫°৩০´ উত্তর অক্ষাংশের এবং ৮৯°২০´ পূর্ব দ্রাঘিমা হতে ৮৯°৩১´ পূর্ব দ্রাঘিমাংশের মধ্যে অবস্থিত। ২২৭.৯৭ বর্গ কিমি আয়তনের এই উপজেলাটির উত্তরে সুন্দরগঞ্জ উপজেলা ও রংপুর জেলার মিঠাপুকুর উপজেলা, দক্ষিণে পলাশবাড়ী উপজেলা ও গাইবান্ধা সদর উপজেলা, পূর্বে গাইবান্ধা সদর উপজেলা ও সুন্দরগঞ্জ উপজেলা, পশ্চিমে রংপুর জেলার পীরগঞ্জ উপজেলা অবস্থিত। জেলা সদর হতে এটি ১১ কিলোমিটার দূরে অবস্থিত।
কথিত আছে বহুপুর্বে এই এলাকা জঙ্গলে পরিপূর্ণ ছিল । হিন্দু রাজা ও জমিদারদের একচ্ছত্র আধিপত্য ছিল। এক সময় সাইদুল্লাহ নামে এক ইসলাম ধর্মীয় সাধক এই এলাকায় এসে ইসলাম ধর্ম প্রচারের কাজ শুরু করেন । তার নামানুসারে উপজেলার নাম রাখা হয় সাদুল্লাপুর।
উপজেলার ১১টি ইউনিয়ন পরিষদ:
</div>
২,৬৬,০৩৫ জন (প্রায়) 
পুরুষ: ১,৩৪,৯৭৮ জন (প্রায়)
মহিলা: ১,৩১,০৫৭ জন (প্রায়)
মোট ভোটার: ১,৭২,০৫৬ জন
হাটবাজারের সংখ্যা: ৩৬টি
বেশ কিছু বড় ও লোকসমাগম্পুর্ণ হাট উপজেলার বিভিন্ন স্থানে নিয়মিতভাবে বসে থাকে। এগুলোর মধ্যে উল্লেখযোগ্যঃ 
সাদুল্লাপুরের মাঝ দিয়ে ২টি নদী প্রবাহিত হয়েছে। যথা: ঘাঘট নদী ও নলেয়া নদী।
গাইবান্ধা সদর উপজেলা

গাইবান্ধা সদর বাংলাদেশের গাইবান্ধা জেলার অন্তর্গত একটি উপজেলা।
গাইবান্ধা সদরের উত্তরে সুন্দরগঞ্জ উপজেলা ও কুড়িগ্রাম জেলার চর রাজিবপুর উপজেলা, দক্ষিণে পলাশবাড়ী উপজেলা, সাঘাটা উপজেলা ও ফুলছড়ি উপজেলা, পূর্বে জামালপুর জেলার দেওয়ানগঞ্জ উপজেলা ও ফুলছড়ি উপজেলা, পশ্চিমে সাদুল্লাপুর উপজেলা ও পলাশবাড়ী উপজেলা।
গাইবান্ধা সদর উপজেলা ১৮৫৭ সালে গাইবান্ধা থানা হিসাবে প্রতিষ্ঠিত হয়। বর্তমানে একটি পৌরসভা, ৯ টি ওয়ার্ড, ১৩৮ টি মৌজা এবং ১২৭ টি গ্রাম নিয়ে গাইবান্ধা সদর উপজেলা।
ইউনিয়নসমূহঃ
লক্ষ্মীপুর ইউনিয়ন, মালিবাড়ী ইউনিয়ন, কুপতলা ইউনিয়ন, সাহাপাড়া ইউনিয়ন, বল্লমঝাড় ইউনিয়ন, রামচন্দ্রপুর ইউনিয়ন, বাদিয়াখালী ইউনিয়ন, বোয়ালী ইউনিয়ন, খোলাহাটী ইউনিয়ন, ঘাগোয়া ইউনিয়ন, গিদারী ইউনিয়ন, কামারজানি ইউনিয়ন, মোল্লারচর ইউনিয়ন
গাইবান্ধা জেলা প্রতিষ্ঠিত হয় ১৯৮৪ সালে। প্রথমে তা মহকুমা ছিল। গাইবান্ধা জেলা রাজশাহী বিভাগের অধীনে ছিল। ২০১০ সালে রংপুর বিভাগ হওয়ায় তা রংপুর বিভাগের অধীনে পড়ে।
গাইবান্ধা সদর উপজেলার মোট জনসংখ্যা ৪,৩৭,২৬৮ জন। এর মাঝে পুরুষ ২,১৩,৪৮৬ জন এবং মহিলা ২,২৩,৪৫৭জন। জনসংখ্যার ঘনত্ব ১২২৫ জন প্রতি বর্গ কিঃ মিঃ।
গাইবান্ধা সদর উপজেলার সাক্ষরতার হার শতকরা ৪৭.৫ ভাগ। কলেজের সংখ্যা ১০টি, স্কুল ও কলেজ ৪টি, মাধ্যমিক বিদ্যালয় ৫৫টি, নিম্ন মার্ধমিক বিদ্যালয় ০৮টি, ফাজিল মাদ্রাসা ৪টি, দাখিল মাদ্রাসা ১৬টি, এবতেদায়ী মাদ্রাসা ১৬টি, সরকারী প্রাথমিক বিদ্যালয় ১৩৬টি, রেজিষ্টারী বেসরকারী প্রাথমিক বিদ্যালয় ৬১টি, কমিউনিটি প্রাথমিক বিদ্যালয় ১১টি।
গাইবান্ধা সদরে কোন বৃহৎ শিল্প প্রতিষ্ঠান নেই। তবে বিসিক শিল্প নগরীতে সামান্য কিছু ক্ষুদ্র শিল্প প্রতিষ্ঠান স্থাপিত হয়েছে। এই অঞ্চলের জনগোষ্ঠীর মাথাপিছু আয় ৩৭৫ টাকা।
রসমঞ্জুরী এর আবিষ্কারক রমেশ ঘোষ
সাঘাটা উপজেলা

সাঘাটা উপজেলা বাংলাদেশের সর্ব উত্তরের রংপুর বিভাগের গাইবান্ধা জেলার অন্তর্গত একটি প্রশাসনিক এলাকা।
সাঘাটা উপজেলার উত্তরে গাইবান্ধা সদর উপজেলা, দক্ষিণে বগুড়া জেলার সোনাতলা উপজেলা ও সারিয়াকান্দি উপজেলা, পূর্বে ফুলছড়ি উপজেলা ও জামালপুর জেলার ইসলামপুর উপজেলা, পশ্চিমে গোবিন্দগঞ্জ উপজেলা ও পলাশবাড়ী উপজেলা।
ইউনিয়ন : ১০টি - পদুমশহর, ভরতখালী, সাঘাটা, মুক্তিনগর, কচুয়া, ঘুড়িদহ, হলদিয়া, জুমারবাড়ী, কামালেরপাড়া এবং বোনারপাড়া
কথিত রয়েছে, এক সময়ে নদী পথে ব্যবসা করার জন্য পাবনা ও দৌলতপুর এলাকার কিছু হিন্দু সাহা এই এলাকায় আগমন করে ও স্থায়ীভাবে ব্যবসা শুরু করে। সেই সময়ে এলাকাটি গোবিন্দগঞ্জ থানার অধীন ছিল। পরবর্তীতে আনুমানিক ১৯০২ সালে বসবাসরত ব্যবসায়ী সাহাদের উদ্যোগে এই এলাকায় থানা তৈরি হয়। সাহাদের নামানুসারে থানার নামকরণ হয় সাহাঘাটা। যা কালক্রমে সাঘাটা নামে পরিচিতি লাভ করে।
এখানে ৩৩টি সরকারী শিক্ষা প্রতিষ্ঠান রয়েছে।
উল্লেখযোগ্য প্রতিষ্ঠানগুলো হলো-
সাঘাটা উপজেলা মূলত কৃষি নির্ভর অর্থনীতির উপর নির্ভরশীল। এখানকার অধিকাংশ লোকই কৃষি কাজে যুক্ত। এখানকার প্রধান কৃষিজ ফসলের মধ্যে রয়েছে ধান ও পাট। এখানে আউশ, আমন, বোরো এবং ইরি ধান উৎপন্ন হয়ে থাকে।
সাঘাটা উপজেলায় সড়ক, রেল ও নদী পথে যোগাযোগ ব্যবস্থা রয়েছে। দুটি রেলস্টেশন রয়েছে; বোনারপাড়া রেলওয়ে স্টেশন ও ভরত খালী (বন্ধ)।
সুন্দরগঞ্জ উপজেলা

সুন্দরগঞ্জ বাংলাদেশের গাইবান্ধা জেলার অন্তর্গত একটি প্রশাসনিক এলাকা।
সুন্দরগঞ্জ'র নাম করণের সঠিক কোন তথ্য না থাকলেও বিভিন্ন জনশ্রুতি বা কিংবদিন্তর মাধ্যমে "সুন্দরগঞ্জ" নামটা পাওয়া যায়। এই জনপদের উপর দিয়ে তিস্তা, ব্রক্ষপুত্র নদ ও ঘাঘট নদী প্রবাহিত। কথিত আছে, নদীর পার্শ্বে একটি গঞ্জ বা বাজার অবস্থান করতো। এবং ব্যবসা-বাণিজ্যের জন্য এই গঞ্জর নাম ডাক ছিল। গঞ্জের লোকজনের আচার-আচারণ, স্বভাব-চরিত্র এবং চেহারা সুন্দর থাকায় এ জনপদের নাম হয় সুন্দরগঞ্জ। আরেকটি কিংবদিন্ততে বলা হয়েছে, তাজ হাটের রাজা গোপাল রায় বাহাদুরের পুত্র ছিল সুন্দর লাল বাহাদুর। তিনি খাজনা আদায়ের জন্য অত্র এলাকায় আসতেন ও মেলার প্রচলন করেন। রাজার পুত্রের নাম অনুসারে এলাকার নাম হয় সুন্দরগঞ্জ। আবার, অনেকের মতে, ষাটের দশকের প্রথম দিকে এ এলাকায় ১৩টি ইন্দিরা ছিল এবং এখানকার পাড়ায় সুন্দর সুন্দর মহিলা থাকত। তারা এই ইন্দিরাগুলোতে গোসল করত। এছাড়া প্রতি বছর মহররম মাস উদযাপনের লক্ষে বিভিন্ন এলাকা থেকে আগত লোকজনের সমারোহ ঘটত। উক্ত লোক সমাগম বা লোকের সমারোহকে গঞ্জ এবং সুন্দরী মহিলাদের বাস এর সমন্বয়ে এ উপজেলার নাম করন হয়েছে সুন্দরগঞ্জ।
সুন্দরগঞ্জ উপজেলা ৩৬৯.৮৫ বর্গকিলোমিটার এলাকাজুড়ে বিস্তৃত। এই উপজেলার উত্তরে রংপুর জেলার পীরগাছা উপজেলা, কুড়িগ্রাম জেলার উলিপুর উপজেলা, দক্ষিণে গাইবান্ধা সদর উপজেলা ও সাদুল্লাপুর উপজেলা, পূর্বে কুড়িগ্রাম জেলার চিলমারী উপজেলা ও চর রাজিবপুর উপজেলা, পশ্চিমে রংপুর জেলার পীরগাছা উপজেলা, মিঠাপুকুর উপজেলা ও সাদুল্লাপুর উপজেলা।
সুন্দরগঞ্জ থানা ১৮৭৫ সালে প্রতিষ্ঠিত হয়। ১৯৮৩ সালে এটি উপজেলায় রূপান্তরিত হয়। এটি ১টি পৌরসভা, ১৫টি ইউনিয়ন পরিষদ, ১১০টি মৌজা এবং ১৮৯টি গ্রাম নিয়ে গঠিত। এদের মধ্যে সুন্দরগঞ্জ শহর এলাকা দুটি মৌজা নিয়ে গঠিত। শহরটি ২০০৩ সালে পৌরসভায় রূপান্তরিত হয়। শহরের আয়তন ৫ বর্গকি.মি.।
ইউনিয়নসমূহ : বামনডাঙ্গা ইউনিয়ন, সোনারায় ইউনিয়ন, তারাপুর ইউনিয়ন, বেলকা ইউনিয়ন, দহবন্দ ইউনিয়ন, সর্বানন্দ ইউনিয়ন, রামজীবন ইউনিয়ন, ধোপাডাঙ্গা ইউনিয়ন, ছাপরহাটী ইউনিয়ন, শান্তিরাম ইউনিয়ন, কঞ্চিবাড়ী ইউনিয়ন, শ্রীপুর ইউনিয়ন, চন্ডিপুর ইউনিয়ন, কাপাসিয়া ইউনিয়ন, হরিপুর ইউনিয়ন
জনসংখ্যা ৪,৬১,৯২০; পুরুষ ২,২৬,১১৮ (৪৮.৯৫%), মহিলা ২,৩৫,৮০২ (৫১.০৪%), মুসলিম ৮৯.৯৯%, হিন্দু ৯.৩০% এবং অন্যদের ০.৭১%।
সাক্ষরতার হার ৭৮.১৩% (২০১১ সালের শুমারী)। পুরুষ ৮২.৬৩% এবং মহিলা ৭৩.৬৩%।
শিক্ষা প্রতিষ্ঠান
সুন্দরগঞ্জ উপজেলার একমাত্র সরকারি কলেজ সুন্দরগঞ্জ ডি ডব্লিউ সরকারি কলেজ
প্রধান পেশাসমূহঃ কৃষি ৪৮.৫৭%, কৃষি শ্রমিক ২৯.৬৪%, দিনমজুরি শ্রমিক ২.০৬%, বাণিজ্য ৬.৬৩.%, সেবা ২.৫৯%, মৎস্য ১.২৫%, অন্যান্য ৯.২৬%।
ফুলবাড়ী উপজেলা, কুড়িগ্রাম

ফুলবাড়ী উপজেলা বাংলাদেশের কুড়িগ্রাম জেলার একটি প্রশাসনিক এলাকা।
এই উপজেলাটি বাংলাদেশের উত্তরে এবং কুড়িগ্রাম জেলার উত্তর পূর্বে অবস্থিত। এর আয়তন ১৫৬.৪০ বর্গ কিলোমিটার। এ উপজেলার উত্তরে ভারতের পশ্চিমবঙ্গ, দক্ষিণে কুড়িগ্রাম সদর উপজেলা, রাজারহাট উপজেলা ও লালমনিরহাট সদর উপজেলা, পূর্বে নাগেশ্বরী উপজেলা, পশ্চিমে লালমনিরহাট সদর উপজেলা।
ভূরুঙ্গামারী উপজেলা

ভূরুঙ্গামারী উপজেলা বাংলাদেশের কুড়িগ্রাম জেলার একটি প্রশাসনিক এলাকা।
ভূরুঙ্গামারী উপজেলাটি কুড়িগ্রাম জেলার উত্তরপূর্ব দিকে অবস্থিত। ২৬°২০´ থেকে ২৬°১৪´ উত্তর অক্ষাংশ এবং ৮৯°৩৬´ থেকে ৮৯°৪৮´ পূর্ব দ্রাঘিমাংশে বিস্তৃত। এর আয়তন ২৩১.৭০ বর্গকিলোমিটার। এ উপজেলার উত্তরে ভারতের পশ্চিমবঙ্গ এবং আসাম; দক্ষিণে নাগেশ্বরী উপজেলা, পূর্বে ভারতের আসাম, পশ্চিমে ভারতের পশ্চিমবঙ্গ।
এটি কুড়িগ্রাম - ১ সংসদীয় এলাকার অধীন; যা নাগেশ্বরী এবং ভূরুঙ্গামারী নিয়ে গঠিত। ভূরুঙ্গামারী উপজেলাতে ১২৮টি গ্রাম, ৭০টি মৌজা, ১০টি ইউনিয়ন পরিষদ রয়েছে।
১৪ নভেম্বর ভূরুঙ্গামারী হানাদর মুক্তদিবস।
২০১১ সালের আদমশুমারী অনুসারে এখানকার মোট জনসংখ্যা ২,৩১,৫৭৪ জন; যার পুরুষ ১,১৩,৫০২ জন ও মহিলা ১,১৮,০৩৬ জন। ভোটার সংখ্যা ১,৭৫,৬৬২ জন।
মূলত কৃষি নির্ভর অর্থনীতি। তবে ব্যাবসার দিক থেকেও ভূরুঙ্গামারী এখন বেশ এগিয়ে রয়েছে। দু-একটি করে কারখানা স্থাপন শুরু হয়েছে। এছাড়াও বঙ্গ সোনাহাটে স্থলবন্দর হওয়াতে ইমপোর্ট ও এক্সপোর্টের ব্যাবসায় বেশ সম্ভাবনা তৈরি হয়েছে।
ভূরুঙ্গামারীর যোগাযোগ ব্যাবস্থা বেশ ভালো। এখানে বেশিরভাগ রাস্তা গুলো পাকা করা হয়েছে। আরো বেশ কিছু গুরুত্বপূর্ণ রাস্তা পাকা করা বাকি আছে।
তবে এখানে সাইকেল, মোটরসাইকেল, রিক্সা, অটোরিক্সা, কার ইত্যাদির মাধ্যমে চলাচল করা হয়। ভূরুঙ্গামারী থেকে বাইরে যাওয়ার জন্য কার, মাইক্রোবাস, বাস, কোচ ইত্যাদি ব্যাবহার করা হয়।
রাজারহাট উপজেলা

রাজারহাট উপজেলা বাংলাদেশের কুড়িগ্রাম জেলার একটি প্রশাসনিক এলাকা। রাজারহাটের মধ্যে দিয়ে বয়ে চলেছে তিস্তা,ধরলা সহ অনেক নদী।
এই উপজেলার মোট আয়তন ১৬৫.৫৯ বর্গ কিলোমিটার।এই উপজেলাটি জেলা সদর থেকে পশ্চিম দিকে ২৫’৩৮-২৫’৫৩ উত্তর অক্ষাংশ এবং ৮৯’২৭-৮৯’৩৮ পুর্ব দ্রাঘিমা অংশের মধ্যে অবস্থিত। এ উপজেলার উত্তরে ফুলবাড়ী উপজেলা ও লালমনিরহাট সদর উপজেলা, দক্ষিণে উলিপুর উপজেলা ও রংপুর জেলার পীরগাছা উপজেলা, পূর্বে কুড়িগ্রাম সদর উপজেলা, পশ্চিমে লালমনিরহাট সদর উপজেলা ও রংপুর জেলার কাউনিয়া উপজেলা।
রাজারহাট উপজেলা মোট ৭টি ইউনিয়ন এগুলো হলো :
রাজারহাটের নাম কেন রাজারহাট হলো, তা নিয়ে ব্যাপক মতভেদথাকা সত্বেও কেউই সঠিক কারণটি বের করতে পারেননি।১২শ শতকের প্রথম দিকে রংপুরে সেন বংশের
শাসন শুরু হয় । সেন বংশের সর্বশেষ রাজা ছিলেন নীলধবজ চন্দ্র সেন ও নীলম্বর সেন । রাজা নীলাম্বর সেন ছিলেন খুব শক্তিশালী। তিনি অনেক যুদ্ধে জয়লাভ করেছিলেন। তার রাজধানী ছিল চতরা নামক স্থানে। এ চতরা বর্তমানে রাজারহাট উপজেলার বিদ্যানন্দ ইউনিয়নে অবস্থিত। এখানে ছিল শক্তিশালী রাজা নীলাম্বরের দুর্গ। ১৪৯৮খ্রিষ্টাব্দে গৌড়ের সুলতান হোসেন শাহ আক্রমণ করেন নীলম্বরের রাজ্য। তিস্তানদীর পাড়ে উভয় পক্ষের তুমুল যুদ্ধ হয়েছিল। এ যুদ্ধে রাজা নীলাম্বর পরাজিত হয়ে চতুর্ভুজ দূর্গে অবস্থান নেন,চতুর্ভুজ দূর্গ ছিল চারদিক নদী বেষ্টিত। সেনই নদী,সাতবোন নদী এবং ধরলার মোহনায় অবস্থিত। নীলম্বরের বিরুদ্ধে যুদ্ধ পরিচালনা করেন সুলতান হোসেন শাহের পুত্র নাসিরউদ্দিন আবুল মোজাফফর নশরত শাহ্। স্থানীয় লোকজন রাজার স্মৃতি ধরে রাখার জন্য এ এলাকার নাম করণ করেছেন রাজারহাট।
পূর্বে রাজারহাট ছিল একটি ইউনিয়ন মাত্র। তদানিন্তন সময়ে পুলিশ প্রশাসনের প্রয়োজন হেতু পাকিস্তান সরকার এখানে একটি পুলিশ ফাঁড়ি স্থাপন করে। সত্তরের আন্দোলনের সময়ে সেটি উঠিয়ে দেয়া হয়।পরে উলিপুর থানার অধীনস্থ ৪টি ইউনিয়ন ও লালমনিরহাট থানার ৩টি ইউনিয়নসহ মোট ৭টি ইউনিয়নের সমন্বয়ে রাজারহাট থানা ঘোষণা হয়। পরবর্তী সময়ে রাজারহাট উপজেলা ঘোষণা হয় এবং ১৯৮৩ সালের ১৪ সেপ্টেম্বর রাজারহাট উপজেলা কার্যক্রম শুরু হয় ও একটি দ্বিতল ভবন নির্মাণ করা হয়।
বর্তমান কুড়িগ্রাম জেলার রাজারহাট উপজেলা বৃহত্তর রংপুর অঞ্চলের(বিভাগ) একটি উপজেলা। উপজেলা হিসেবে রাজারহাটে আত্মপ্রকাশ অধুনা হলেও এ অঞ্চলের ভাষার ঐতিহ্য সুপ্রাচীন। বাংলা ভাষার আদি নিদর্শন ৬৫০ থেকে ১২০০ খ্রিষ্টাব্দের মধ্যে রচিত চর্যাপদ। এর ভাষা-ভঙ্গি বিশ্লেষণে বলা হয়ে থাকে যে, বাংলা ভাষার উৎপত্তি ঘটেছে গৌড়ীয় প্রাকৃত থেকে গৌড়ীয় অপভ্রংশের মধ্যদিয়ে বঙ্গ-কামরূপী আদি স্তরহতে। চর্যাপদের ভাষায় রাজারহাট উপজেলার ভাষা-ভঙ্গির অনেক নিদর্শন লক্ষ্য করা যায়। ঘিন, আইস, পসরি প্রভৃতিসহ চর্যাপদে ব্যবহৃত আরও অনেক শব্দ কুড়িগ্রাম জেলার লোকসমাজে এখনও প্রচলিত রয়েছে।
রাজারহাট উপজেলার লোকসমাজে প্রচলিত ভাষার লক্ষণীয় কিছু বিশেষ দিক হলো-
বাংলাদেশের অন্য সব অঞ্চলের মত রাজারহাটেরও ছিল নিজস্ব সংস্কৃতি । লোকসমাজে প্রচলিত ছড়া, ছেল্লক (ধাঁধাঁ বা ছিল্কা), প্রবাদ-প্রবচন,গীত, মন্ত্র, লোকসঙ্গীত প্রভৃতি লোক সাহিত্যের মূল্যবান উপাদান। এগুলোর মধ্যদিয়ে আবহমানকাল ধরে চলে আসা এ অঞ্চলের মানুষের রুচি, বিশ্বাস, আচার-আচরণ, সংস্কার, রসবোধ, সুখ-দুঃখ, উপদেশ, নিষেধ ইত্যাদির পরিচয় ফুটে ওঠে। যদিও আগের ঐতিহ্যবাহী সংস্কৃতিক আসরগুলো দেখা যায়না ।
লোকসঙ্গীতের মধ্যে ভাওয়াইয়া, পল্লীগীতি এবং বাউল সঙ্গীতই প্রধান। এ ছাড়া লোকগান,কবিগান,পালাগান অনতম ।
এ ছাড়া মায়েদের ঘুমপাড়ানি গান, প্রবাদ প্রবচন ও লোককথা এই অঞ্চলের সমাজের প্রতিরূপ ।
মোট আবাদী জমি: ৩০১০৯.৩০ একর
কুড়িগ্রাম সদর উপজেলা

কুড়িগ্রাম সদর উপজেলা বাংলাদেশের কুড়িগ্রাম জেলার একটি প্রশাসনিক এলাকা।
আয়তন: ২৭৬.৪৫ বর্গ কি. মি। এই উপজেলাটি বাংলাদেশের উত্তর পশ্চিমাঞ্জলে অবস্থিত। এ উপজেলার উত্তরে কুড়িগ্রাম জেলার ফুলবাড়ী উপজেলা ও নাগেশ্বরী উপজেলা, দক্ষিণে উলিপুর উপজেলা, পূর্বে ভারতের আসাম, পশ্চিমে রাজারহাট উপজেলা।
কুড়িগ্রাম সদর উপজেলার মোট পৌরসভা ১টি ও ইউনিয়ন ৮টি এগুলো হলো: 
কুড়িগ্রাম নামকরণের ইতিহাস নিয়ে অনেক কিংবদন্তি রয়েছে। এ বিষয়ে প্রশ্নাতীত বা সন্দেহমুক্ত কোন তথ্য পাওয়া যায়নি। সবই কিংবদন্তি ও প্রচলিত লোকশ্রুতি। তার কিছু কিছু বিষয় সমর্থনযোগ্য মনে হতে পারে। জানা যায়, কোন এক সময় মহারাজা বিশ্ব সিংহ কুড়িটি জেলে পরিবারকে উচ্চ শ্রেণীর হিন্দুরূপে স্বীকৃতি দিয়ে এ অঞ্চলে প্রেরণ করেন। এ কুড়িটি পরিবারের আগমনের কাহিনী থেকে কুড়িগ্রাম নামকরণ করা হয়েছে বলে ধারণা করা হয়। বিলু কবীরের লেখা 'বাংলাদেশের জেলা নামকরণের ইতিহাস' বই থেকে জানা যায়, এখানে কুড়িটি মেচ্ তৈলজীবী পরিবারের বসতি ছিল বলে এ রকম নামকরণ হয়েছে। অন্য আরেকটি লোকশ্রুতি হলো- রঙ্গপুর অর্থাৎ এই অঞ্চল একদা ছিল কুচবিহার রাজ্যের অন্তর্গত। কুচবিহারের বাসিন্দাদের বলা হয় কোচ। এরা তিওড় গোষ্ঠীবিশেষও। মাছ ধরে বিক্রি করা তাদের পেশা। সুবিধাবঞ্চিত নিচু শ্রেণীর এই হিন্দু কোচদের কুড়িটি পরিবারকে সেখান থেকে এখানে প্রেরণ করা হয়েছিল বা আনয়ন করা হয়েছিল বসতি স্থাপনে জন্য। ওই কুড়িটি কোচ পরিবারের কারণে 'কুড়িগ্রাম' নামকরণ হয়েছে। আবার এমনও জানা যায়, এই গ্রামে কুরি বা কুরী নামক একটি হিন্দু আদিবাসী বা নৃগোষ্ঠী বসবাস করত বলেই অঞ্চলটির নাম হয় 'কুড়িগ্রাম'। অদ্যাবধি এখানে 'কুরি' নামক আদিবাসী ক্ষুদ্র নৃগোষ্ঠীর বসবাস লক্ষ্য করা যায়। এখনও এ অঞ্চলে কুড়ি হিসেবে গোনার পদ্ধতি চালু রয়েছে। বিশিষ্ট পণ্ডিত জা পলিলুস্কি প্রমাণ করেছেন, গণনার এ পদ্ধতি বাংলায় এসেছে কোল ভাষা থেকে। কোল অস্ট্রিক ভাষাগোষ্ঠীর অন্তর্গত। আরব অস্ট্রিক ভাষায় কুর বা কোর ধাতুর অর্থ হলো মানুষ। কুড়ি হিসেবে গোনার পদ্ধতিটিও এসেছে মানুষ থেকেই। এ অস্ট্রিক কারা? পন্ডিতদের মতে, প্রত্নপ্রস্তর যুগে এ অঞ্চলে বাস করত নিগ্রো জাতি। এরপর আসে নব্যপ্রস্তর যুগ । আসামের উপত্যকা অতিক্রম করে আসে অস্ট্রিক জাতীয় জনগোষ্ঠী। তারপরে আসে দ্রাবিড় ও মঙ্গোলীয়রা। এদের মিলিত স্রোতে ব্রহ্মপুত্র উপত্যকায় মানবসভ্যতার সূচনা হয়। এরাই লাঙ্গল দিয়ে চাষের প্রবর্তন করেছে। কুড়ি হিসেবে গোনার পদ্ধতি করেছে চালু। নদনদীতে ডিঙি বেয়েছে, খেয়েছে শুঁটকি, খেয়েছে বাইগন বা বেগুন, লাউ বা কদু, কদলী বা কলা, জাম্বুরা, কামরাঙ্গা। করেছে পশু পালন। এঁকেছে কপালে সিঁন্দুর। করেছে রেশম চাষ। করেছে তামা, ব্রোঞ্জ ও সোনার ব্যবহার। প্রসঙ্গত বলা প্রয়োজন, ১৮৫৮ সাল পর্যন্ত দেশ শাসন করত 'ইস্ট ইন্ডিয়া কোম্পানি'। ১৮৫৮ সালের পর শাসনকার্যের ক্ষমতা চলে যায় ব্রিটিশ সরকারের হাতে। এই ব্রিটিশ সরকারের আমলে কুরিগঞ্জ চারটি থানায় বিভক্ত ছিল। পরে ১৮৭৫ সালে ২২ এপ্রিল তারিখে একটি নতুন মহকুমার গোড়াপত্তন হয়। এ মহকুমার নাম 'কুড়িগ্রাম'। কুড়িগ্রামঘেষা ব্রহ্মপুত্রের কারণে এখানে আসে বিভিন্ন আদিম জনগোষ্ঠী। এসব কারণে এখানে গড়ে উঠেছিল একটি সভ্যতাও। বিজিত আর্যদের কোন স্মৃতি এখানে নেই। তবে অন্যদের কিছু কিছু ক্ষীয়মাণ রাজচিহ্ন রয়েছে। বারো বা দ্বাদশ শতকের প্রথমপর্বে এ অঞ্চলে সেন রাজবংশের শাসনকাল আরম্ভ হয়। রাজারহাটের বিদ্যানন্দ ইউনিয়নের চত্রা নামক গ্রামে এদের রাজধানী ছিল। এ বংশের উল্লেখযোগ্য কয়েকজন রাজার নাম নীলধ্বজ সেন, চক্রধ্বজ সেন, নীলাম্বর সেন। সেনবংশের পতনের পর শুরু হয় মুঘল যুগ।
স্কুল এন্ড কলজে
কলেজ
চর রাজিবপুর উপজেলা

চর রাজিবপুর উপজেলা বাংলাদেশের কুড়িগ্রাম জেলার একটি প্রশাসনিক এলাকা।
স্থানীয় ভাবে এটি রাজিবপুর উপজেলা নামে পরিচিত।
বাংলাদেশের নারী খেতাবপ্রাপ্ত বীরপ্রতীক তারামন বিবি এই উপজেলায় জন্মগ্রহণ করেন।
বাংলাদেশের প্রথম সীমান্ত হাট বালিয়ামারী-কালাইরচর সীমান্ত হাট এই উপজেলায় অবস্থিত। 
ভৌগোলিক ভাবে এই উপজেলাটি জামালপুর সীমান্তে এবং কুড়িগ্রাম জেলার মূল ভুখন্ড থেকে ব্রহ্মপুত্র নদ দ্বারা বিচ্ছিন্ন। এই উপজেলায় ছোট বড় প্রায় ৩০ টি চর রয়েছে।
এর আয়তন ১১১.০৩২ বর্গ কিলোমিটার। রাজিবপুর উপজেলার উত্তরে রৌমারী উপজেলা ও চিলমারী উপজেলা এবং ব্রহ্মপুত্র নদ, দক্ষিণে জামালপুর জেলার দেওয়ানগঞ্জ উপজেলা ও গাইবান্ধা জেলার গাইবান্ধা সদর উপজেলা এবং ব্রহ্মপুত্র নদ, পূর্বে ভারতের আসাম ও মেঘালয় রাজ্য, পশ্চিমে গাইবান্ধা জেলার সুন্দরগঞ্জ উপজেলা।
ভৌগোলিক ভাবে জামালপুর জেলার দেওয়ানগঞ্জ উপজেলার ডাঙধরা ও চর আমখাওয়া ইউনিয়নের মানুষ রাজিবপুর উপজেলা কেন্দ্রীক। বর্তমানে উপজেলা চেয়ারম্যান, ভাইস চেয়ারম্যান এবং মহিলা ভাইস চেয়ারম্যান পদ থেকে তাদেরকে অপসারণ করা হয়েছে।
রাজিবপুর থানাটি ১৯৭৭ সালে গড়ে উঠে,পরবর্তীতে ১৯৮৩ সালে চর রাজিবপুর উপজেলা নামে আত্মপ্রকাশ করে।
১৯৭১ সালে কোদালকাটিতে মুক্তিযোদ্ধাদের সাথে পাকিস্তানি বাহিনীর প্রচণ্ড যুদ্ধ হয়, যেখানে মুক্তিযোদ্ধাদের সাহসিকতায় অনেক পাকিস্তানি সেনা নিহত হয় এবং ১১ জন বীর মুক্তিযোদ্ধা শহীদ হন। এই যুদ্ধের ঘটনাগুলির মধ্যে উল্লেখযোগ্য হলো বীর প্রতীক তারামন বিবির জন্মস্থান শঙ্কর মাধবপুর গ্রামে একদিনে প্রায় ৪০ জন পাকিস্তানি সেনাকে হত্যা করা।
এছাড়া, ১৯৬০ সালে রাজিবপুরের জামালপুর সীমান্তে ভয়াবহ একটি ঘূর্ণিঝড় আঘাত হানে, যার ফলে ২১ জন লোক প্রাণ হারায়।
২০১১ সালের আদমশুমারি তথ্য অনুযায়ী,রাজিবপুর উপজেলার মোট জনসংখ্যা ৭৩৩০৭ জন।
আর,
একাদশ জাতীয় সংসদ নির্বাচন অনুযায়ী,রাজিবপুর উপজেলার মোট ভোটার রয়েছে ৫৪হাজার ৭৯জন। এর মধ্যে পুরুষ ভোটার রয়েছে ২৬হাজার ৫শ’ ৩৫জন ও মহিলা ভোটার রয়েছে ২৭হাজার ৫শ’৪৪জন।
গড় হার ২৬.৪৭%; কলেজ ৪টি, মাধ্যমিক বিদ্যালয় ৯টি, সরকারি প্রাথমিক বিদ্যালয় ২১টি, বেসরকারি প্রাথমিক বিদ্যালয় ৩৩টি, মাদ্রাসা ৬টি।
কলেজঃ
মাধ্যমিক বিদ্যালয়ঃ
সরকারি প্রাথমিক বিদ্যালয়ঃ
দাখিল মাদ্রাসাঃ
বিজয় টেইলাস্, ম্যাপ্স টেইলাস্ অন্যান্য 
রাজিবপুরের সেরা টি স্টল ঃ তাহের টি স্টল, হাই স্কুল গেট রাজিবপুর 
চাষযোগ্য জমি ১৫৪৫০ একর। এক ফসলি ২০%, দো ফসলি ৫২%, তিন ফসলি ২৮%; সেচের আওতায় আবাদি জমি ৩০%। ভূমিহীন ১১%, প্রান্তিক চাষি ৪৪.৫%, মধ্যম চাষি ২০%, বড় চাষি ১২%; মাথাপিছু আবাদি জমি ০.০৭ হেক্টর।
ধান, গম, পাট, আলু, আখ, কাউন, শাকসবজি, চিনাবাদাম, রসুন, সরিষা, মসুর।
চিনা, আউশ ধান, অড়হর।
আম, কাঁঠাল, কুল, সুপারি, জাম, কলা, তরমুজ।
ব্রহ্মপুত্র, হলহলিয়া, জিঞ্জিরাম।
এই উপজেলার প্রায় তিন ভাগের এক ভাগ নদী। আর এই নদীগুলোর কোল ঘেষা গ্রামগুলো দেখতে অনেক সুন্দর। 
আরও রয়েছে ছোট বড় অনেক চর যা দেখলে মনে হয় এক একটা দ্বীপ। আর এই চরগুলোর সৌন্দর্য কাশফুল আরও বহুগুন বাড়িয়ে দেয়। এই নদীগুলো পাহাড়া দেওয়ার জন্য রয়েছে একটা জলথানা, 
যা বাংলাদেশের দুইটি জলথানার একটি। এছাড়া রয়েছে পাহাড়িয়া নদী। যে নদী মাঝে মাঝে ভারত বাংলাদেশের মধ্যে ভাগ হয়ে গেছে।
বাংলাদেশের প্রথম বালিয়ামারী-কালাইরচর সীমান্ত হাট রাজিবপুরে অবস্থিত। যা উপজেলাটির বালিয়ামারী এবং ভারতের মেঘালয় রাজ্যের কালাইচর সীমান্তে অবস্থিত। 
পাকা রাস্তা ২০ কিমি, কাঁচা রাস্তা ১৫০ কিমি; নৌপথ ১৪ নটিক্যাল মাইল। পালতোলা নৌকা, ঘোড়ার গাড়ির পাশাপাশি সব ধরনের আধুনিক যানবাহন এখানে চলাচল করে।
১ টি করে উপজেলা স্বাস্থ্যকেন্দ্র, পরিবার পরিকল্পনা কেন্দ্র, যক্ষ্মা ও কুষ্ঠ নিরাময় কেন্দ্র এবং পশু হাসপাতাল রয়েছে।
কুলম্ব

কুলম্ব(চিহ্নঃ C) হলো বৈদ্যুতিক চার্জ বা আধানের এসআই একক। চার্লস অগাস্টিন কুলম্ব এর নামানুসারে এই এককের নামকরণ করা হয়েছে।
কোনো পরিবাহীর মধ্যে দিয়ে এক অ্যাম্পিয়ার (1A) তড়িৎ প্রবাহ এক সেকেন্ড (1s) চললে এর যেকোনো প্রস্থচ্ছেদ দিয়ে যে পরিমাণ আধান প্রবাহিত হয় তাকে এক কুলম্ব (1C) বলে।
দুটি সমপরিমাণ বিন্দু চার্জকে বায়ু বা শূন্য মাধ্যমে পরস্পর হতে 1 মিটার দূরত্বে স্থাপন করলে যদি এদের মধ্যে 9×10N বিকর্ষন বল ক্রিয়া করে তাহলে প্রত্যেকটি চার্জের মান 1 কুলম্ব।
একটি ইলেকট্রনের আধান হচ্ছে 1.6×10C
এক কুলম্ব (1C) হচ্ছে 1/(1.6×10)= 6.25×10টি ইলেকট্রনের আধানের সমান। 
শূন্যস্থানে কুলম্বের ধ্রুবক C এর একটি আদর্শ মান রয়েছে। 
C = 9×10 NmC।
ববি চার্লটন

স্যার রবার্ট "ববি" চার্লটন, সিবিই (জন্ম ১১ অক্টোবর ১৯৩৭ আসিংটন, নর্থম্বারল্যান্ড) একজন সাবেক ইংরেজ ফুটবল খেলোয়াড় ১৯৬৬ সালে বিশ্বকাপ জিতেছিলেন এবং ইউরোপীয় বর্ষসেরা ফুটবলার নির্বাচিত হয়েছিলেন। তিনি তার পেশাদারী ফুটবল জীবনের প্রায় সবটুকুই কাটিয়েছেন ম্যানচেস্টার ইউনাইটেড ক্লাবে এবং এখানেই তিনি আক্রমণাত্নক স্বভাবের মধ্যমাঠের খেলোয়াড় হিসেবে ও দূর-পাল্লার শটের জন্য পরিচিতি পান।
১৯৫৬ সালে ইউনাইটেডের প্রথম একাদশে তিনি খেলতে শুরু করেন এবং পরবর্তী দুইবছরে দলে পাকাপোক্ত আসন তৈরি করেন। এর মধ্যে তিনি ১৯৫৮ সালের মিউনিখ বিমান দুর্ঘটনা থেকে ভাগ্যক্রমে বেঁচে যান। ১৯৬৫ সালে তিনি ম্যানচেস্টার ইউনাইটেডকে দ্য ফুটবল লিগ জিততে সাহায্য করেন। পরের বছর ১৯৬৬ সালে তিনি ইংল্যান্ড দলের হয়ে বিশ্বকাপ জেতেন। পরের বছর ইউনাইটেড ক্লাবের পক্ষে তিনি আরেকটি লিগ জেতেন। ১৯৬৮ সালে তিনি ইউরোপীয়ান কাপ জয়ী ম্যানচেস্টার ইউনাইটেড দলের অধিনায়কত্ব করেন এবং ফাইনালে দুই গোল দিয়ে প্রথম ইংরেজ দল হিসেবে ম্যানচেস্টার ইউনাইটেডকে ইউরোপীয়ান কাপ শিরোপা উপহার দেন। ইংল্যান্ড ও ম্যানচেস্টার ইউনাইটেড ক্লাবের পক্ষে তিনি আজও সর্বোচ্চ গোলদাতার রেকর্ডের অধিকারী। সর্বকালের সেরা খেলোয়াড়ের তালিকায় তাকে রাখা হয়।
১৯৭৩ সালে তিনি ম্যানচেস্টার ইউনাইটেড ত্যাগ করে প্রেস্টন নর্থ এন্ড ক্লাবে খেলোয়াড়-ম্যানেজার হিসেবে যোগদান করেন, কিন্তু পরবর্তীতে তিনি সিদ্ধান্ত নেন যে ব্যবস্থাপনার কাজ তার জন্য নয় এবং এক মৌসুম পর কাজ ছেড়ে দেন। উইগান অ্যাথলেটিক ফুটবল ক্লাবের পরিচালক নির্বাচিত হবার পরে তিনি ম্যানচেস্টার ইউনাইটেডের পরিচালনা বোর্ডের সদস্য হিসেবে নিয়োগ পান ১৯৮৪ সালে। বর্তমানেও তিনি এ পদে আসীন। ইংল্যান্ড ও ম্যানচেস্টার ইউনাইটেড ক্লাবের পক্ষে সর্বোচ্চ গোল করে তিনি যে রেকর্ড গড়েছিলেন তা আজ ৩৫ বছর পর্যন্ত অক্ষুণ্ণ আছে। ১৯৯৪ সালে তাকে নাইট উপাধি দেওয়া হয়।
মিশেল প্লাতিনি

মিশেল ফ্রঁসোয়া প্লাতিনি (; জন্ম ২১শে জুন ১৯৫৫) হলেন একজন সাবেক ফরাসি ফুটবল খেলোয়াড়, ম্যানেজার এবং ২০০৭ সাল থেকে ইউনিয়ন অফ ইউরোপিয়ান ফুটবল এসোসিয়েশন (উয়েফার) প্রেসিডেন্ট। তার খেলোয়াড়ি জীবনে তিনি ফরাসি জাতীয় ফুটবল দল ছাড়াও ইউরোপ ও লাতিন আমেরিকার অনেক নামকরা ফুটবল ক্লাবে খেলেছেন।
দৌলতখান উপজেলা

দৌলতখান উপজেলা বাংলাদেশের ভোলা জেলার একটি প্রশাসনিক এলাকা।
নামকরণ এর ইতিহাস নিয়ে উল্লেখ্য যোগ্য একাধিক মতবাদ পাওয়া যায়। মোগল শাসন আমলে সম্রাট শাহজাহানের সেনাপতি শাহবাজ খান তার সামন্তসেনা দৌলতখানের সহায়তায় মগ ও পর্তুগীজ দস্যুদের কঠোর হস্তে দমন করে এ এলাকায় শান্তি ফিরিয়ে আনেন। ফলে তার পরিচিতি ছিল অনেক। দৌলতখান পরিবার অতি সমৃদ্ধ ও সম্ভ্রান্ত ছিল। সেই অনুযায়ী নামকরণ করা হয় বলে ধারণা পাওয়া যায়।
১৬৮৬ সালের ঘূর্ণিঝড়ে শাহাবাজপুর, হাতিয়া, সন্দীপ সহ আরও ক্ষুদ্র ক্ষুদ্র দ্বীপ এলাকা ও সমুদ্রউপকূল ভাগের শত শত লোক এবং গৃহপালিত পশু ঐ জলোচ্ছ্বাসে অকালে সলিল সমাধি হয়। ১৬৮৬ সালের ঘূর্ণিঝড়ে দৌলতখান পুত্র শাহ্ মুহাম্মদ ও আমির মুহাম্মদ স্বীয় পরিবারের লোকজন সহ বৃহৎ পানশি/গদু নৌকায় আরোহণ পূর্বক চট্টগ্রাম জেলার কর্ণফুলী নদীর তীরে শিকলবাহ গ্রামে নৌকা নোঙ্গর করেন এবং পরবর্তীতে পুত্র শাহ্ মুহাম্মদ চট্টগ্রামে তৎকালীন মোগল আমলে চট্টগ্রামের ফৌজদারদের সহায়তা করার জন্য শাসন কাজে একজন বকশি এবং রাজস্ব কাজে একজন দেওয়ান নিয়োগ করা হত। বকশি মোহাম্মদ নইম (১৬৮৯-১৬৯৯) এবং দেওয়ান মোহাম্মদ খানের (১৬৮৮-১৬৯৯) অধীন রাজস্ব সংগ্রাহক কর্মচারী পদে নিযুক্ত হন।
আবার অনেকে বলে এক সাধকের নামে এই উপজেলার নামকরণ করা হয়। স্থানীয় অধিবাসীরা প্রথমটাই গ্রহণযোগ্য বলে মনে করেন।
এই উপজেলার উত্তরে ভোলা সদর উপজেলা ও লক্ষ্মীপুর সদর উপজেলা, দক্ষিণে বোরহানউদ্দিন উপজেলা ও তজুমদ্দিন উপজেলা, পূর্বে লক্ষ্মীপুর জেলার রামগতি উপজেলা, পশ্চিমে ভোলা সদর উপজেলা।
দৌলতখান উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দৌলতখান থানার আওতাধীন।
এখানে ৪৭ টি মৌজা এবং ২৭ টি গ্রাম রয়েছে।
স্থানীয় সরকার, পল্লী উন্নয়ন ও সমবায় মন্ত্রণালয় এর অধীনে ১৯৯৮ সালে ‘‘গ’’ শ্রেণীর পৌরসভা হিসেবে দৌলতখান পৌরসভা প্রতিষ্ঠিত হয়। পরবর্তীতে ২০১১ সালের ১১ সেপ্টেম্বর এটি “খ” শ্রেণীতে উন্নীত হয়। মেয়র হলেন আলী আজম মুকুল, মেয়র 
মোঃ জাকির হোসেন তালুকদার মেয়র (কার্যকাল ২০১৪ - বর্তমান)
ভোলা-২ আসনটি ভোলা জেলার দৌলতখান উপজেলা ও বোরহানউদ্দিন উপজেলা নিয়ে গঠিত।
তৃতীয় জাতীয় সংসদ 
পঞ্চম জাতীয় সংসদ এ তোফায়েল আহমেদ বাংলাদেশ আওয়ামী লীগ হতে নির্বাচিত হন। ১৯৯১ সালে উপ নির্বাচনে বাংলাদেশ জাতীয়তাবাদী দল হতে মোশারেফ হোসেন শাহজাহান নির্বাচিত হন। ষষ্ঠ জাতীয় সংসদ বাংলাদেশ জাতীয়তাবাদী দল থেকে নিজাম উদ্দিন আহম্মেদ নির্বাচিত হন। ১৯৯৬ তোফায়েল আহমেদ বাংলাদেশ আওয়ামী লীগ হতে নির্বাচিত হন। অষ্টম জাতীয় সংসদ এ বাংলাদেশ জাতীয়তাবাদী দল এর হাফিজ ইব্রাহিম নির্বাচিত হন। নবম জাতীয় সংসদ তোফায়েল আহমেদ বাংলাদেশ আওয়ামী লীগ হতে নির্বাচিত হন। দশম জাতীয় সংসদ,একাদশ জাতীয় সংসদ এ বাংলাদেশ আওয়ামী লীগ হতে আলী আজম নির্বাচিত হন।
২০১১ সালের আদমশুমারি অনুযায়ী দৌলতখান উপজেলার মোট জনসংখ্যা ১,৬৮,৫৬৭ জন। এর মধ্যে পুরুষ ৮৩,৩৬৯ জন এবং মহিলা ৮৫,১৯৮ জন। মোট পরিবার ৩৪,৬৭০টি।
২০১১ সালের আদমশুমারি অনুযায়ী দৌলতখান উপজেলার সাক্ষরতার হার ৪১.৬%।
শিক্ষা প্রতিষ্ঠান:
বোরহানউদ্দিন উপজেলা

বোরহানউদ্দিন উপজেলা বাংলাদেশের ভোলা জেলার একটি প্রশাসনিক এলাকা।
বোরহানউদ্দিন উপজেলার ভৌগোলিক অবস্থান । এই উপজেলার উত্তরে ভোলা সদর উপজেলা ও দৌলতখান উপজেলা, দক্ষিণে লালমোহন উপজেলা, পূর্বে তজুমদ্দিন উপজেলা, পশ্চিমে বাউফল উপজেলা।
ভোলা সদর উপজেলা হতে ২২ কিলোমিটার দক্ষিণে বোরহানউদ্দিন উপজেলার অবস্থান। পূর্বে উপজেলার প্রান কেন্দ্র ছিলো বোরহানগঞ্জ বা বরণগঞ্জ। ১৮৭৬ সালে প্রলয়কারী বন্যার কারণে বর্তমান বোরহানউদ্দিনে স্থানান্তর হয়। জমিদার বোরহানউদ্দিন চৌধুরীর নামানুসারে বোরহানউদ্দিন উপজেলার নামকরণ করা হয়। জমিদারি আমলে এই বোরহানউদ্দিন চৌধুরী মোট ২৭টি মৌজার জমিদার ছিলেন। তিনি ২৭ মৌজার জমিদার হিসেবেও বিশেষ পরিচিত ছিলেন। একসময় জমিদার কালীপ্রসন্নের নামে কালীগঞ্জ বলা হত।
কালীগঞ্জ নামটি ব্রিটিশ আমলের দেওয়া ছিল।
তাই এলাকার লোকজন আদালতে মামলা করলে তারা জয়লাভ করে।
পরবর্তীতে কালীগঞ্জ বোরহানউদ্দিন নামেই জনপ্রিয় হয়ে ওঠে।
এখানকার হিন্দু-মুসলিমের মধ্যে রয়েছে শান্তি-সম্প্রতি-ভালোবাসা।
বোরহানউদ্দিন উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বোরহানউদ্দিন থানার আওতাধীন।
স্থানীয় সরকার, পল্লী উন্নয়ন ও সমবায় মন্ত্রণালয় এর অধীনে ১৯৯৮ সালে বোরহানউদ্দিন উপজেলার বড়মানিকা, ছোট মানিকা, কুতুবা ও চর গাজীপুর মৌজার একাংশ নিয়ে ‘‘গ’’ শ্রেণীর পৌরসভা হিসেবে বোরহানউদ্দিন পৌরসভা প্রতিষ্ঠিত হয়। পরবর্তীতে ২০০৬ সালের ৫ অক্টোবর ‘‘খ’’ শ্রেণীতে ও ২০১৫ সালের ফেব্রুয়ারিতে ‘‘ক’’ শ্রেণীর পৌরসভায় উন্নীত হয়। মেয়র হলো
সুধীর কুমার দাস, প্রশাসক, (কার্যকাল ১৯৯৮ - ০৮/০৪/১৯৯৯),বশির আহম্মদ মিয়া, চেয়ারম্যান, (কার্যকাল ০৮/০৪/১৯৯৯ - ১৩/০৮/২০০১),সাইদুর রহমান মিলন, মেয়র, (কার্যকাল ০৩/০৩/২০০২ -১৫/০২/২০১১), মোঃ রফিকুল ইসলাম, মেয়র, (কার্যকাল ১৫/০২/২০১১ -বর্তমান)
ভোলা-২ আসনটি ভোলা জেলার দৌলতখান উপজেলা ও বোরহানউদ্দিন উপজেলা নিয়ে গঠিত।
তৃতীয় জাতীয় সংসদ 
পঞ্চম জাতীয় সংসদ এ তোফায়েল আহমেদ বাংলাদেশ আওয়ামী লীগ হতে নির্বাচিত হন। ১৯৯১ সালে উপ নির্বাচনে বাংলাদেশ জাতীয়তাবাদী দল হতে মোশারেফ হোসেন শাহজাহান নির্বাচিত হন। ষষ্ঠ জাতীয় সংসদ বাংলাদেশ জাতীয়তাবাদী দল থেকে নিজাম উদ্দিন আহম্মেদ নির্বাচিত হন। ১৯৯৬ তোফায়েল আহমেদ বাংলাদেশ আওয়ামী লীগ হতে নির্বাচিত হন। অষ্টম জাতীয় সংসদ এ বাংলাদেশ জাতীয়তাবাদী দল এর হাফিজ ইব্রাহিম নির্বাচিত হন। নবম জাতীয় সংসদ তোফায়েল আহমেদ বাংলাদেশ আওয়ামী লীগ হতে নির্বাচিত হন। দশম জাতীয় সংসদ,একাদশ জাতীয় সংসদ এ বাংলাদেশ আওয়ামী লীগ হতে আলী আজম নির্বাচিত হন।
২০১১ সালের আদমশুমারি অনুযায়ী বোরহানউদ্দিন উপজেলার মোট জনসংখ্যা ২,৩৩,৮৬০ জন। এর মধ্যে পুরুষ ১,১৫,০৩৩ জন এবং মহিলা ১,১৮,৮২৭ জন। মোট পরিবার ৪৮,৫৩৪টি।
২০১১ সালের আদমশুমারি অনুযায়ী বোরহানউদ্দিন উপজেলার সাক্ষরতার হার ৪৭.৯%।
ভোলা সদর উপজেলা

ভোলা সদর উপজেলা বাংলাদেশের ভোলা জেলার একটি প্রশাসনিক এলাকা।
এই উপজেলার উত্তরে বরিশাল জেলার মেহেন্দিগঞ্জ উপজেলা ও হিজলা উপজেলা, দক্ষিণে বোরহানউদ্দিন উপজেলা, পূর্বে দৌলতখান উপজেলা, পশ্চিমে পটুয়াখালী জেলার বাউফল উপজেলা ও বরিশাল জেলার বাকেরগঞ্জ উপজেলা।
মাটির নিচের অংশ থেকে ভূতত্ত্ববিদরা অনুমান করেন অতীতে এটি দেশের মূল ভূখণ্ডের সাথে একত্রে ছিল।১৯০৫-১৯০৮ সালে আসাম বেঙ্গল জরিপে কয়েকজন ভূতত্ত্ববিদরা মনে এখানকার মাটি সমতল। এখানে কোন পাহাড়-পর্বত টিলা মালভূমি গভীর এখানে নদীর স্রোত থেকে থিথিয়ে পড়া মাটি বয়ে থেকে লতা পাতা কচুরিপানা আবর্জনা জমে এই ভূ-খন্ডের ভিত্তি ভুমি রচিত হয়।এখানে মিশ্র ও দো-আশ মাটি এবং বেলে মাটির অস্তিস্থ রয়েছে।এখানে শিলা মাটি বা গ্রানাইড এর উপস্থিতি দেখা যায় না। 
ভোলা সদর উপজেলায় বর্তমানে ১টি পৌরসভা ও ১৩টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ভোলা সদর থানার আওতাধীন।
২০১১ সালের আদমশুমারি অনুযায়ী ভোলা সদর উপজেলার মোট জনসংখ্যা ৪,৩০,৫২০ জন। এর মধ্যে পুরুষ ২,১৪,২১২ জন এবং মহিলা ২,১৬,৩০৮ জন। মোট পরিবার ৮৮,০৬৮টি।
২০১১ সালের আদমশুমারি অনুযায়ী ভোলা সদর উপজেলার সাক্ষরতার হার ৪৫.২%।
সরকারি হাসপাতাল:(১ টি)
নাম: ভোলা সদর হাসপাতাল,যুগিরঘোল, ভোলা ।
বেসরকারি হাসপাতাল:
নাম:
১. হাবিব মেডিকেল, সদর রোড ভোলা ।
২.ভোলা ডায়াগনোস্টিক সেন্টার, সদর রোড, ভোলা ।
৩.সিটি ডায়াগনোস্টিক সেন্টার ,সদর রোড, ভোলা ।
৪. এসিয়া ডায়াগনোস্টিক সেন্টার, সদর রোড, ভোলা।
৫. ন্যাশনাল ডায়াগনোস্টিক সেন্টার,সদর রোড, ভোলা।
৬. ইসলামীয়া ডায়াগনোস্টিক সেন্টার,সদর রোড, ভোলা ।
৭. ন্যাশনাল হেলথ কেয়ার সেন্টার,উকিল পাড়া, ভোলা ।
৮.মেরী স্টোপস্ ক্লিনিক,সদর রোড, ভোলা ।
তজুমদ্দিন উপজেলা

তজুমদ্দিন উপজেলা বাংলাদেশের ভোলা জেলার একটি প্রশাসনিক এলাকা।
এই উপজেলার উত্তরে দৌলতখান উপজেলা, দক্ষিণে মেঘনা নদী, লালমোহন উপজেলা ও মনপুরা উপজেলা, পূর্বে মেঘনা নদী ও নোয়াখালী জেলার হাতিয়া উপজেলা, পশ্চিমে বোরহানউদ্দিন উপজেলা। এর আয়তন ৫১২.৯২ বর্গ কি.মি.।
তজুমদ্দিন উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম তজুমদ্দিন থানার আওতাধীন।
নোয়াখালীর জনৈক জমিদার এর প্রভাবশালী তজমুদ্দিন ভূঁইয়া এর নামানুসারে তমিজউদ্দিন উপজেলার নামকরণ করা হয়। এ উপজেলার পূর্বে মেঘনা নদী, উত্তর ও পশ্চিমে বোরহানউদ্দিন উপজেলা এবং দক্ষিণে লালমোহন উপজেলা। ১৮৭২ সালের ১৫ই জানুয়ারীর জরীপে এটিকে দৌলতখাঁ থানার একটি আউটপোষ্ট হিসাবে উল্লেখ করা হয়েছে। ১৯২৮ সালের ২৮ শে আগস্ট তারিখ থেকে এই থানাটি একটি আলাদা থানার মর্যাদা পেয়ে আসছিল। মনপুরা এই থানার একটি ইউনিয়ন ছিল। নদীভাঙ্গনে এই থানা অতি সংকুচিত হয়ে আসছে। অপর দিকে যাতায়াত ও অন্যান্য কারণে মনপুরা আলাদা থানার স্বীকৃতি পাওয়ায় ইহার আয়তন আরও কমে যায়। ১৯৮৩ সালের ১৪ ই মার্চ তারিখে ভোলা জেলার দ্বিতীয় উপজেলা হিসেবে স্বীকৃতি পায়।
২০১১ সালের আদমশুমারি অনুযায়ী তজুমদ্দিন উপজেলার মোট জনসংখ্যা ১,২৬,৯৪০ জন। এর মধ্যে পুরুষ ৬৫,১৩৯ জন এবং মহিলা ৬১,৮০১ জন। মোট পরিবার ২৮,৭৩৪টি।
২০১১ সালের আদমশুমারি অনুযায়ী তজুমদ্দিন উপজেলার সাক্ষরতার হার ৪২.৯%। এখানে ৩টি কলেজ, ৭টি মাধ্যমিক বিদ্যালয়, ১০৪টি প্রাথমিক বিদ্যালয়, ২টি কিন্ডারগার্টেন এবং ৭৭টি মাদ্রাসা আছে।
এছাড়াও এখানে আছে—
নাজিরপুর উপজেলা

নাজিরপুর উপজেলা বাংলাদেশের পিরোজপুর জেলার অন্তর্গত একটি প্রশাসনিক এলাকা।
উত্তরে গোপালগঞ্জ জেলার টুঙ্গিপাড়া উপজেলা, দক্ষিণে পিরোজপুর সদর উপজেলা ও বাগেরহাট জেলার কচুয়া উপজেলা, পূর্বে নেছারাবাদ উপজেলা ও বরিশাল জেলার বানারীপাড়া উপজেলা, পশ্চিমে বাগেরহাট জেলার কচুয়া উপজেলা ও চিতলমারী উপজেলা।
নাজিরপুর উপজেলায় বর্তমানে ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম নাজিরপুর থানার আওতাধীন।
নাজিরপুর উপজেলা পিরোজপুর জেলার তৃতীয় বৃহত্তম উপজেলা।১৯৮৩ সালে নাজিরপুর উপজেলা সৃষ্টি হয়। ববর্মানে ভাসমান কৃষিকাজ করে আন্তর্জাতিক খ্যাতি অর্জন করেছে এ এলাকার কৃষকগোষ্ঠী। মোঘল সম্রাট জাহাঙ্গীরেরর শাসনামলে দক্ষিণ বাংলার সেলিমাবাদ পরগনা সৃষ্টি হয়েছে। বর্ধিত রাজস্ব আদায়ের লক্ষ্যে সেলিমাবাদ পরগনার উত্তর পূর্বাংশের বিশাল বিস্তৃত এলাকা নিয়ে নাজিরপুর সৃষ্টি হয়েছে।মোঘল আমলে রাজকর্মচারীদের উপাধি ছিল উজির,নাজির,দেওয়ান,কোতোয়াল, নায়েব, ফৌজদার ইত্যাদি।সে সময় নাজির পদমর্যাদার জনশ্রুতিও আছে। নাজির পদের নাম অনুসারে এ পরগনার নাম নাজিরপুর হয়েছে বলে ধারণা করা হয়।
২০১১ সালের আদমশুমারি অনুযায়ী নাজিরপুর উপজেলার মোট জনসংখ্যা ১,৮০,৪০৮ জন। এর মধ্যে পুরুষ ৮৯,৭১১ জন এবং মহিলা ৯০,৬৯৭ জন। মোট পরিবার ৪০,৫৬১টি।
২০১১ সালের আদমশুমারি অনুযায়ী নাজিরপুর উপজেলার সাক্ষরতার হার ৫৯.৩%।
প্রাথমিক বিদ্যালয় ১৭৩ টি, নিম্ন মাধ্যমিক বিদ্যালয় ১০, টি, মাধ্যমিক বিদ্যালয় ৪৩ টি, মাদ্রাসা ১২ টি, কলেজ ০৯ টি, কারিগরি কলেজ ০১ টি। উল্লেখযোগ্য শিক্ষাপ্রতিষ্ঠানের মধ্যে রয়েছে;
নাজিরপুর উপজেলার বৈঠাকাটা বাজার সংলগ্ন বেলুয়া নদীতে সপ্তাহের শনিবার ও মঙ্গলবার বসে ভাসমান হাট। এখানে প্রায় ৬৬ বছর ধরে ভাসমান তরমুজের হাট বসে। মার্চ থেকে এপ্রিল পর্যন্ত প্রতি হাটে দেড় কোটি টাকার বেশি তরমুজ বিক্রি হয়।
কাউখালী উপজেলা, পিরোজপুর

কাউখালী উপজেলা বাংলাদেশের পিরোজপুর জেলার অন্তর্গত একটি উপজেলা।
উত্তর ও পশ্চিমে নেছারাবাদ (স্বরূপকাঠি) উপজেলা, পূর্বে রাজাপুর উপজেলা ও ঝালকাঠি সদর উপজেলা, দক্ষিণে ভান্ডারিয়া উপজেলা এবং দক্ষিণ পশ্চিমে পিরোজপুর সদর উপজেলা অবস্থিত।
কাউখালী উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কাউখালী থানার আওতাধীন।
১৭৯০ সালে গভর্নর লর্ড কর্নওয়ালিশ ভারত শাসন সংস্কার আইনের মাধ্যমে প্রশাসনিক পরিবর্তন সাধন করে বৃহত্তর বাকেরগঞ্জ (বরিশাল) জেলার জন্য ১০টি থানা স্থাপনের অনুমোদন প্রদান করলে এর ৩টি থানা পিরোজপুর অঞ্চলের জন্য বরাদ্দ করা হয় এবং তখন কাউখালীতে থানা স্থাপিত হয়। পরে এখানে আবগারী অফিস, মুন্সেফ আদালত, রেজিস্ট্রারি অফিসসহ লবণ চৌকি স্থাপিত হয়।
১৮৫৯ সালে পিরোজপুর মহকুমা স্থাপিত হলেও কাউখালী ১৮৬৬ সাল পর্যন্ত পিরোজপুরের নামে কাউখালীতেই অফিস-আদালতের কার্যক্রম পরিচালিত হতে থাকে। আদিতে থানাগুলো নদীতীরে ভাসমান জলথানা হিসেবে কার্য সম্পাদন করত বলে কাউখালী থানাও এধরনের স্থাপনা ছিলো যা ১৯০৯ সালের ৩১ মার্চ বর্তমান স্থানে স্থানান্তরিত হয়।
তদানীন্তন সেলিমাবাদ পরগনা ছিল লবণ ব্যবসায়ের প্রাণকেন্দ্র্। বৃহৎ লবণ শিল্প ছিল সেলিমাবাদে। সেলিমাবাদের লবণ মহলের ব্যাপক উৎপাদনশীল এলাকা ছিল কাউখালীতে।
আমরাজুরীর দত্ত পরিবারের প্রতিষ্ঠাতা নেমক মহলের দারোগা ছিল। ১৭৮৩ সালের ২৫ জুন তারিখে লন্ডনের কমন্স সভার লবণ রিপোর্টে দেখা যায়, রাশিয়ার অন্তর্গত আর্মেনিয়ার অধিবাসী জনৈক খাজা কাওয়ার্ক নামের এক ব্যবসায়ী ১৭৭৩ সালেসেলিমাবাদের লবণ শিল্পের মালিক ছিলেন। ১৭৭৪ সালে ঢাকার চিফ বারওয়েল লবণ ব্যবসা নিজ হসস্ত গ্রহণ করেন। তিনি পরে খাজা কাওয়ার্ককে মূল্যবান উপহার বিনিময়ে লবণ ব্যবসার জন্য গোপনে অনুমতি প্রদান করেন। যার জন্য বারওয়েল দারুনভাবে সমালোচিত এবং নিন্দিত হন। স্থানীয় লোকজন খাজা কাওয়ার্ককে কাও সাহেব বলে ডাকত। ফলতঃ কাও সাহেব নামের প্রচার এবং প্রসার থেকে কাওখালী, যা কালক্রমে পরিবর্তিত হয়ে কাউখালী হয়েছে।
২০১১ সালের আদমশুমারি অনুযায়ী কাউখালী উপজেলার মোট জনসংখ্যা ৭০,১৩০ জন। এর মধ্যে পুরুষ ৩৪,৮৯৩ জন এবং মহিলা ৩৫,২৩৭ জন। মোট পরিবার ১৬,২০৮টি।
২০১১ সালের আদমশুমারি অনুযায়ী কাউখালী উপজেলার সাক্ষরতার হার ৬৪.৬%।
নাঙ্গুলী নেছারিয়া কামিল মাদ্রাসা। এটি এ উপজেলার সর্বোচ্চ ধর্মীয় শিক্ষালয়। ১৯৮৫ সালে মাদ্রাসাটি প্রতিষ্ঠা লাভ করে। মাদরাসা শিক্ষার সর্বোচ্চ স্তর তথা কামিল (স্নাতকোত্তর) স্তর পর্যন্ত এখানে পাঠদান করা হয়। জাতীয় শিক্ষা সপ্তাহ-এ একাধিকবার জেলা ও উপজেলা পর্যায়ে অত্র প্রতিষ্ঠানটি শ্রেষ্ঠ হয়েছে। মাদ্রাসার অধ্যক্ষ মহোদয় মুহাম্মদ আব্দুল মতিন একাধিকবার উপজেলার শ্রেষ্ঠ প্রতিষ্ঠান প্রধান মনোনীত হয়েছেন। শাখা প্রতিষ্ঠান হিসেবে মাদ্রাসা সংলগ্ন সালেহিয়া এতিমখানা, লিল্লাহবোর্ডিং, নূরানী, হাফেজী ও মহিলা মাদ্রাসা গড়ে ওঠেছে। দেশের বিভিন্ন প্রান্ত থেকে শিক্ষার্থীরা এখানের এতিমখানা ও লিল্লাহবোর্ডিং এ ফ্রি থেকে-খেয়ে পড়াশুনা করছে। পিরোজপুর জেলায় মাদ্রাসাটির বেশ সুখ্যাতি রয়েছে।
সুপারী, কলা, পান, আমরা ইত্যাদি।
নলছিটি উপজেলা

নলছিটি বাংলাদেশের ঝালকাঠি জেলার অন্তর্গত একটি প্রশাসনিক এলাকা।
নলছিটি উপজেলা ২১.৫৩° হতে ২৩.০৪° উত্তর অক্ষাংশ এবং ৮৯.৫০° হতে ৯১.৫০° পূর্ব দ্রাঘিমার মধ্যে অবস্থিত। এর উত্তরে সুগন্ধা নদী, ঝালকাঠি সদর উপজেলা ও বরিশাল সদর উপজেলা, দক্ষিণে বরিশাল জেলার বাকেরগঞ্জ উপজেলা, পূর্বে বরিশাল জেলার বরিশাল সদর উপজেলা ও বাকেরগঞ্জ উপজেলা, বুড়িশ্বর নদী, পশ্চিমে ঝালকাঠি সদর উপজেলা ও রাজাপুর উপজেলা। ঝালকাঠি জেলা সদর হতে এটি ১২ কিলোমিটার পূর্বে অবস্থিত।
১৯২৪ সালে স্থাপিত থানাটি ১৯৮৩ সালে উপজেলাতে রুপান্তর হয়।
নলখাগড়া নামক গাছ হতে বর্তমান নলছিটির নামকরণ হয়েছে। ১৭৮৭ সালে রাজা রাজভল্লব এর দৌহিত্র মিঃ পিতাম্বর সেন শাহাজাদপুর পরগণার সুগন্ধা নদীর তীরে এসে নলখাগড়ার জঙ্গল পরিষ্কার করে একটি বন্দর তৈরী করেন। কালের স্রোত ধারায় সেই নলখাগড়ার নাম হতে বর্তমান নলছিটি নাম ধারণ করেছে। সে সময় নলছিটি একটি গুরুত্বপূর্ণ ব্যবসায়ী কেন্দ্র হিসাবে গড়ে উঠে। বিভিন্ন দেশ তথা চীন, বার্মা ও ইউরোপের বিভিন্ন দেশ হতে ব্যবসায়ীরা নৌকা যোগে এখানে আসত ব্যবসার উদ্দেশ্যে। ১৯৮৩ সালে বর্তমান উপজেলায় রূপান্তর লাভ করে।
নলছিটি উপজেলায় বর্তমানে ১টি পৌরসভা ও ১০টি ইউনিয়ন রয়েছে। দপদপিয়া ইউনিয়নের কিছু অংশের প্রশাসনিক কার্যক্রম বরিশাল জেলার বন্দর থানার আওতাধীন এবং দপদপিয়া থানার বাকি অংশসহ সম্পূর্ণ উপজেলার প্রশাসনিক কার্যক্রম নলছিটি থানার আওতাধীন।
২০১১ সালের আদমশুমারি অনুযায়ী নলছিটি উপজেলার মোট জনসংখ্যা ১,৯৩,৫৫৬ জন। এর মধ্যে পুরুষ ৯২,১৩১ জন এবং মহিলা ১,০১,৪২৫ জন। মোট পরিবার ৪৩,০৬৬টি।
২০১১ সালের আদমশুমারি অনুযায়ী নলছিটি উপজেলার সাক্ষরতার হার ৬৭.২%।
নানান গোত্রের নানান ধর্ম বর্ণের বহু মানুষের বসবাস এখানে। বিভিন্ন পেশাজীবির মানুষেরও বাস করে। এখানে বৈচিত্র্যময় সাংস্কৃতিক বৈশিষ্ট্য রয়েছে। বাঙালি হওয়ার সূত্রে বাঙালির বিরাজমান সমস্ত সাংস্কৃতিক বৈশিষ্ট্যই এখানে লক্ষ্যনীয়। পহেলা বৈশাখ থেকে শুরু করে নবান্ন উৎসব। ঈদ থেকে পুজো পার্বণ। নিজস্ব রন্ধন প্রণালী। এখানে সবাই ধর্মীয় স্বাধীনতায় যার যার ধর্ম শান্তিতে পালন করে। পারিবারিক অনুষ্ঠানে একে অপরের মাঝে ভাব বিনিময় ও করে।
এই উপজেলাতে ৩টি কলেজ, ৪১টি হাই স্কুল, ১১৫টি মাদ্রাসা, সরকারি প্রাথমিক বিদ্যালয় ১০১টি, বেসরকারি প্রাথমিক বিদ্যালয় ৫০টি ও ১টি কিন্ডারগার্টেন রয়েছে।
নলছিটি উপজেলায় প্রধানত কৃষি প্রধান অর্থনীতি। এখানে ধান, পেয়ারা, নারিকেল, সুপারি, পান, ডাল, কলা, পেঁপে ইত্যাদি ফসল উৎপাদন হয় তাছাড়া মৎস্য পালন ডেইরি ফার্ম রয়েছে। বর্তমানে ছোটো খাটো ব্যবসায় প্রতিষ্ঠানের তৈরি হয়েছে যার মাধ্যমে কর্মসংস্থান সৃষ্টি হয়েছে। এখানে বেশি ভাগ লোক চাকরিজীবী যারা দেশে বিভিন্ন প্রতিষ্ঠানে কাজ করে তাছাড়া অসংখ্য প্রবাসী রয়েছে।
এখানে যোগাযোগ ব্যবস্থা দুই ধরনের সড়ক পথ ও জল পথ।